tripathysagar/odia_wiki huggingface dataset:
ମଦନ ମୋହନ ଶ୍ରୀଜଗନ୍ନାଥଙ୍କ ପ୍ରତିନିଧି ବା ଚଳନ୍ତି ପ୍ରତିମା । ଛଅଫୁଟରୁ ଅଧିକ ଉଚ୍ଚ ଶ୍ରୀଜଗନ୍ନାଥଙ୍କ ବିଗ୍ରହ ଶ୍ରୀମନ୍ଦିରର ସମସ୍ତ ରୀତିନୀତି ପାଇଁ ସବୁବେଳେ ରତ୍ନସିଂହାସନରୁ ଅପସାରିତ ହୁଅନ୍ତି ନାହିଁ । ସେହିସବୁ ରୀତିନୀତି ଗୁଡ଼ିକରେ ଶ୍ରୀଜଗନ୍ନାଥଙ୍କ ବଦଳରେ ତାଙ୍କ ପ୍ରତିଭୂ ମଦନ ମୋହନ, ଦୋଳଗୋବିନ୍ଦ ଓ ଶ୍ରୀରାମ ଅଂଶଗ୍ରହଣ କରିଥାନ୍ତି । ଜଗନ୍ନାଥଙ୍କ ସମସ୍ତ ଚଳନ୍ତି ପ୍ରତିମାମାନଙ୍କ ମଧ୍ୟରେ ମଦନ ମୋହନ ହିଁ ସର୍ବାଧିକ ରୀତିନୀତିର ମୁଖ୍ୟ ଠାକୁର ଅଟନ୍ତି । ଶ୍ରୀଜଗନ୍ନାଥଙ୍କ ପ୍ରତିନିଧି ମଦନ ମୋହନ ଆକୃତିରେ ଶ୍ରୀକୃଷ୍ଣଙ୍କ ଅନୁରୂପ । ଅଷ୍ଟଧାତୁରେ ନିର୍ମିତ ଏକଫୁଟ ଉଚ୍ଚ, ବଂଶୀଧାରୀ ମୂର୍ତ୍ତିଟି ତ୍ରିଭଙ୍ଗୀ ଠାଣୀରେ ଦଣ୍ଡାୟମାନ । ମଦନ ମୋହନଙ୍କ ଦୁଇଫୁଟ ଉଚ୍ଚତା ବିଶିଷ୍ଟ ଆସ୍ଥାନଟି ଆଷ୍ଟଧାତୁରେ ନିର୍ମିତ । ସିଂହାସନଟିରେ ଦୋଳମଣ୍ଡପର କୁଞ୍ଜଭଳି ଗୋଟିଏ କୁଞ୍ଜ ଶୋଭା ପାଉଅଛି । ଏହି କୁଞ୍ଜର ଦୁଇପାର୍ଶ୍ୱରେ ଦୁଇଟି ମଗରମୁଖ, ଶୀର୍ଷରେ ଦୁଇଟି ଶୁଆ ବେଷ୍ଟିତ କଳସ ଏବଂ ସବା ଉପରେ ନିଳଚକ୍ର ଅନୁକୃତିର ଏକ ଚକ୍ର ଶୋଭା ପାଉଅଛି । ବର୍ଷସାରା ଶ୍ରୀମନ୍ଦିରର ବିଭିନ୍ନ ରୀତିନୀତି ଗୁଡ଼ିକରେ ମଦନ ମୋହନଙ୍କ ଉପସ୍ଥିତି ଦରକାର ପଡ଼ିଥାଏ, ସେଥିମଧ୍ୟରୁ କେତେକ ମୁଖ୍ୟ ନୀତି ଗୁଡ଼ିକ ହେଲା: ଚନ୍ଦନ ଯାତ୍ରା, ଝୁଲଣ ଯାତ୍ରା, ରାସ ଯାତ୍ରା, ସ୍ୱନକ୍ଷତ୍ର ତିଥି, ପ୍ରତ୍ୟେକ ଏକାଦଶୀ ଏବଂ ପ୍ରତ୍ୟେକ ଗୁରୁବାର । ଉପରୋକ୍ତ ରୀତିନୀତିରୁ ପ୍ରଥମ ତିନୋଟି ବାର୍ଷିକ ହୋଇଥିବାବେଳେ ଶେଷ ଦୁଇଟି ପ୍ରତ୍ୟେକ ମାସ ଓ ପ୍ରତ୍ୟେକ ସପ୍ତାହରେ ଅନୁଷ୍ଟିତ ହୋଇଥାଏ । ଚନ୍ଦନ ଯାତ୍ରା: ଏହା ଶ୍ରୀମନ୍ଦିରର ସବୁଠାରୁ ଦୀର୍ଘତମ ଯାତ୍ରା । ମଦନ ମୋହନ ଜଗନ୍ନାଥଙ୍କ ପ୍ରତିନିଧି ହିସାବରେ ଚାପକୁ ବିଜେ କରିଥାନ୍ତି ।ଏହା ଭିତର ଚନ୍ଦନ ଓ ବାହାର ଚନ୍ଦନ କ୍ରମରେ ୪୨ ଦିନ ପାଇଁ ଅନୁଷ୍ଟିତ ହୋଇଥାଏ । ଶ୍ରାବଣ ମାସରେ ହେଉଥିବା ଝୁଲଣ ଯାତ୍ରା ଓ କାର୍ତ୍ତିକ ମାସରେ ହେଉଥିବା ରାସଯାତ୍ରା ସମୟରେ ମଦନ ମୋହନଙ୍କ ମୁର୍ତ୍ତି ହିଁ ଉତ୍ସବମାନଙ୍କରେ ଅଂଶଗ୍ରହଣ କରନ୍ତି । ପ୍ରତ୍ୟେକ ଏକାଦଶୀ ଏବଂ ଶ୍ରୀଜଗନ୍ନାଥଙ୍କ ସ୍ୱନକ୍ଷତ୍ର ଦିନ ମଦନମୋହନଙ୍କ ମୂର୍ତ୍ତିଙ୍କୁ ରତ୍ନସିଂହାସନକୁ ନିଆଯାଇ ସେଠାରେ ଦେବତାଙ୍କ ପ୍ରତିଭୂଙ୍କୁ ବନ୍ଦାପନା କରାଯାଇ ନୈବେଦ୍ୟ ଅର୍ପଣ କରାଯାଏ । ତତ୍ପରେ ବିମାନରେ ଉପବେଶନ କରାଇ ବିମାନବଡୁମାନେ ଚାରିଥର ମନ୍ଦିର ପ୍ରଦିକ୍ଷଣ କରନ୍ତି । ପ୍ରତିସପ୍ତାହର ଗୁରୁବାର ଦିନ ସକାଳ ଧୂପ ସରିବାପରେ ମଦନମୋହନଙ୍କୁ ବିବାହ ମଣ୍ଡପକୁ ନିଆଯାଇ ପଞ୍ଚାମୃତରେ ସ୍ନାନ କରାଯାଏ । ଦେବୀ ଲକ୍ଷ୍ମୀଙ୍କ ଚଳନ୍ତି ପ୍ରତିମା ମଧ୍ୟ ଅଣାଯାଇ ଉଭୟ ମୂର୍ତ୍ତିଙ୍କୁ ବିମାନରେ ବସାଇ ମନ୍ଦିର ପରିକ୍ରମା କରାଯାଏ ଓ ଲକ୍ଷ୍ମୀ ମନ୍ଦିର ପାର୍ଶ୍ୱରେ କିଛି ସମୟ ଏକାନ୍ତରେ ରଖାଯାଏ ।
ଜୟନ୍ତ ଯାଦବ   ଜନ୍ମ  '୨୨ ଜାନୁୟାରୀ ୧୯୯୦   ଜଣେ ଭାରତୀୟ କ୍ରିକେଟ ଖେଳାଳି । ନିଜ ରାଜ୍ୟ ହରିୟାଣା ପାଇଁ ଖେଳୁଥିବା ଯାଦବ ଜଣେ ସ୍ପିନ ବୋଲର ଓ ଉପଯୋଗୀ ତଳ ଅର୍ଡରର ବେଟସମେନ ଭାବରେ ଖେଳନ୍ତି ଓ ୨୦୧୬ରେ ନିଉ ଜିଲାଣ୍ଡ ସହ ହୋଇଥିବା ଏକଦିବସୀୟ ସିରିଜ ରେ ଭାରତୀୟ ଜାତୀୟ ଦଳ ପାଇଁ ମଧ୍ୟ ଖେଳିଥିଲେ ।୨୦୧୪ରେ ସେ ଦିଲ୍ଲୀ ଦଳ ପାଇଁ ଆଇପିଏଲ ଖେଳିଥିଲେ । ଘରେଇ କ୍ରିକେଟ ଜୀବନ ଅଲ ରାଉଣ୍ଡର ଭାବରେ ଜୟନ୍ତ ଯାଦବ ହରିୟାଣା ପାଇଁ ପ୍ରଥମ ଶ୍ରେଣୀ କ୍ରିକେଟ ଖେଳିବା ୨୦୧୧ ମସିହାରେ ୨୧ ବର୍ଷ ବୟସରେ ଅରମ୍ଭ କରିଥିଲେ । ସେହି ସିଜନରେ ସେ ତାଙ୍କର ପ୍ରଥମ ମେଚରେ ୬ଟି ୱିକେଟ ନେଇଥିଲେ ମଧ୍ୟ ଅନ୍ୟ ଦୁଇଟି ମେଚରେ ମାତ୍ର ଗୋଟିଏ ୱିକେଟ ପାଇଥିଲେ । ବର୍ଷକ ପରେ ସେ କର୍ଣାଟକ ସହ ମେଚରେ ୨୧୧ ରନ କରିବା ସହ ଦଳର ଅନ୍ୟତମ ସ୍ପିନର ଅମିତ ମିଶ୍ରଙ୍କ ସହ ୮ ମ ୱିକେଟ ଭାଗୀଦାରୀରେ ୩୯୨ ରନର ରେକର୍ଡ ଭାଗୀଦାରୀ କରି ଜାତୀୟ ଦୃଷ୍ଟି ଆକର୍ଷଣ କଲେ । ଭ୍ରମଣ କରି ଇଂଲଣ୍ଡ ବିରୁଦ୍ଧ ମେଚରେ ସେ ୪ଟି ୱିକେଟ ନେଇଥିଲେ । ୨୦୧୪-୧୫ ରଣଜୀ ଟ୍ରଫିରେ ସେ ୩୩ ୱିକେଟ ନେଇ ନିଜକୁ ଜଣେ ପୋଖତ ସ୍ପିନର ହିସାବରେ ଉପସ୍ଥାପନ କଲେ । ସେ ତାହା ପରେ ଇଣ୍ଡିଆ ଦଳରେ ମନୋନିତ ହେଇ ଦକ୍ଷିଣ ଆଫ୍ରିକା ଓ ବାଂଲାଦେଶ ଦଳ ସହ ଭାରତରେ ସିରିଜ ଖେଳିଥିଲେ । ଆଇପିଏଲରେ ଯାଦବ ୨୦୧୪ ଆଇପିଏଲରେ ଯାଦବ ଦିଲ୍ଲୀ ଦଳ ପାଇଁ ଖେଳି ମାତ୍ର ୫ଟି ମେଚ ଖେଳିଥିଲେ ମଧ୍ୟ ଭଲ ବୋଲିଂ କରିଥିଲେ । . ଅନ୍ତର୍ଜାତିକ କ୍ରିକେଟ ରେ ସେପ୍ଟେମ୍ବର ୨୦୧୬ରେ ନିଉ ଜିଲାଣ୍ଡ ସହ ହେଇଥିବା ଟେଷ୍ଟ ସିରିଜରେ ଭାରତୀୟ ଜାତୀୟ ଦଳରେ ସେ ସାମିଲ ହେଇଥିଲେ । ୨୯ ଅକ୍ଟୋବର ୨୦୧୬ରେ ସେ ଏକଦିବସୀୟ ମେଚରେ ନିଉଜିଲାଣ୍ଡ ସହ ଖେଳି ପ୍ରଥମ ଅନ୍ତର୍ଜାତିକ ପଦାର୍ପଣ କରିଥିଲେ । ଇଂଲଣ୍ଡ- ଭାରତ ଚଳିତ ସିରିଜରେ ପ୍ରଦର୍ଶନ ଜୟନ୍ତ ଯାଦବ 20016 ମସିହାରେ ଇଂଲଣ୍ଡ ଦଳର ପ୍ରଚଳିତ ଭାରତ ଗସ୍ତରେ 2 ଯ ଟେଷ୍ଟ ପାଇଁ ଦଳରେ ସାମିଲ ହେଇ ଖେଳିବାର ସୁଯୋଗ ପାଇ ବର୍ତ୍ତମାନ 2ଟି ଟେଷ୍ଟରେ ଉଭୟ ବାଟିଙ୍ଗ ଓ ବୋଲିଂରେ ସୁନ୍ଦର ପ୍ରଦର୍ଶନ ଦେଇଛନ୍ତି । ସେ 2ଟି ଟେଷ୍ଟରେ 3ଟି ଇନନିଙ୍ଗ ଖେଳି 55 ଶ୍ରେଷ୍ଠ ସ୍କୋର ସହ ସମୁଦାୟ 117 ରନ କରିବା ସହ 2ଟି ଟେଷ୍ଟରେ 8ଟି ୱିକେଟ ନେଇସାରିଲେଣି । ବୋଲିଂରେ ତାଙ୍କର ଶ୍ରେଷ୍ଠ ପ୍ରଦର୍ଶନ 3/30 । ବ୍ୟକ୍ତିଗତ ଜୀବନ ଜୟନ୍ତଙ୍କ ମାଁ ୧୭ ବର୍ଷ ଆଗରୁ ଉଡାଜାହାଜ ଦୁର୍ଘଟଣାରେ ପ୍ରାଣ ହରେଇଥିଲେ । ତେଲେ ଲକ୍ଷ୍ମୀ ନାମକ ମହିଳା ତାଙ୍କୁ ନିଜ ପୁତ୍ର ପରି ପାଳଙ୍କରି ତାଙ୍କୁ ଏକ ଉତ୍ଚ କୋଟିର କ୍ରିକେଟ ଖେଳାଳି ହେବା ପାଇଁ ପ୍ରେରଣା ଦେଇଥିଲେ ।
ରେଶମା ସେଠୀ  (ଜନ୍ମ ନଭେମ୍ବର ୨,୧୯୭୭) ଜଣେ ବ୍ରିଟିଶ-ଆମେରିକୀୟ ଦୂରଦର୍ଶନ ଓ ଚ୍ଚଳଚ୍ଚିତ୍ର ଅଭିନେତ୍ରୀ ଓ ଗୀତିକାର । ସେ ୟୁ.ଏସ୍.ଏ ନେଟ୍‌ୱର୍କର ରୋୟାଲ୍ ପେନ୍ ଦୂରଦର୍ଶନ ଧାରାବାହିକର ଦିବ୍ୟା କଟ୍‌ଡରେ ନାମରେ ସୁପରିଚିତ। ପ୍ରାଥମିକ ଜୀବନ ସେଠୀ ନଭେମ୍ବର ୨,୧୯୭୭ ମସିହାରେ ଇଂଲଣ୍ଡର ମଞ୍ଚେଷ୍ଟର୍ଠାରେ ହିନ୍ଦୁ ପିତାମାତାଙ୍କ କୋଳରେ ଜନ୍ମ ଗ୍ରହଣ କରିଥିଲେ। ସେ ୟୁ.ଏସ୍.ଏର ଉଭୟ ଇଂଲଣ୍ଡର ରିଚ୍‌ମଣ୍ଡ୍ ଓ ଭିର୍ଗିନିଆରେ ବଢିଛନ୍ତି। ମୂଳତଃ ସେ ଜେମ୍‌ସ ମେଡିସନ୍ ବିଶ୍ୱବିଦ୍ୟାଳୟରେ ପ୍ରୀ-ମେଡ୍ ପଢ଼ିଥିଲେ, କିନ୍ତୁ ସେ କଣ୍ଠ ସ୍ୱର ପ୍ରତିଯୋଗିତାରେ ସଫଳ ହୋଇଥିଲେ ଏବଂ ଅପେରା ସଂପାଦନାରେ ବି ଏ ଗ୍ରାଜୁଏସନ୍ ପୂରା କରିଥିଲେ। ୨୦୦୫ ମସିହାରେ ସେ ଅପେରାରେ ଅର୍ଟିଷ୍ଟ ଡିପ୍ଲୋମା ଅର୍ଜନ କରିଥିବା ସିନ୍‌ସିନାଟି କନ୍‌ଜେର୍‌ଭେଟୋରୀ ଅଫ୍ ମ୍ୟୁଜିକ୍‌କୁ ଯିବା ପୂର୍ବରୁ କେଣ୍ଟୁକି ବିଶ୍ୱବିଦ୍ୟାଳୟରୁ ମ୍ୟୁଜିକ୍‌ରେ ମାଷ୍ଟର୍ ଡିଗ୍ରୀ ହାସଲ କରିଥିଲେ। ବୃତ୍ତି ରେଶମା ସେଠୀ ୨୦୦୬ ମସିହାରେ ବମ୍ବେ ଡ୍ରିମ୍ସ ସଂଗୀତ କମ୍ପାନୀର ନେତୃତ୍ୱ ନେଇଥିଲେ। ସେ ମଧ୍ୟ ଅଫ୍ ବ୍ରଡ୍‌ୱେର ରଫ୍‌ତା ରଫ୍‌ତାରେ ଅଭିନୟ କରିଥିଲେ। ସେଠୀ ଆମେରିକା ନେଟ୍‌ୱର୍କର ଧାରାବାହିକରେ, ଦିବ୍ୟା କଟ୍‌ଡରେ ନାମରେ ରୋୟାଲ୍ ପେନ୍ ଏକ ସହ ଚିକିତ୍ସକ ଭାବେ ଅଭିନ୍ୟ କରିଥିଲେ। ବ୍ୟକ୍ତିଗତ ଜୀବନ ସେଠୀ ବର୍ତ୍ତମାନ ନ୍ୟୁୟର୍କରେ ବାସ କରୁଛନ୍ତି।ସେ ଦୀପ୍ କଟ୍‌ଡରେଙ୍କୁ ବିବାହ କରିଛନ୍ତି ଯିଏ ତାଙ୍କ ସହ ବ୍ରଡ୍‌ୱେରେ ବମ୍ବେ ଡ୍ରିମ୍ସ ପ୍ରଯୋଜନା ଆରମ୍ଭ କରିଥିଲେ। ସେ ତାଙ୍କୁ ମାର୍ଚ୍ଚ ୧୯,୨୦୧୧ ମସିହାରେ ବିବାହ କରିଥିଲେ। ୨୦୧୫ ଅକ୍ଟୋବର ମାସରେ ସେ ତାଙ୍କ ଝିଅ ଆରୀୟ ଇଲିଆନାଙ୍କୁ ଜନ୍ମ ଦେଇଥିଲେ।
ଦ୍ୱାରକାନାଥ ଦାସ  (ମୃତ୍ୟୁ: ୧୪ ଅପ୍ରେଲ ୧୯୮୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୂର୍ବ ଓ ପଶ୍ଚିମ ଯାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭା ଓ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଦ୍ୱାରକାନାଥ ଦାସ କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ୧୯୮୫ ମସିହାର ଅପ୍ରେଲ ୧୪ ତାରିଖରେ ତାଙ୍କର ମୃତ୍ୟୁ ହୋଇଥିଲା ।
ମାକାଓ ବା ମାକାଉ ଦକ୍ଷିଣ ଚୀନ ସାଗରର ପଶ୍ଚିମ ପର୍ଲ୍ ନଦୀ ତ୍ରିକୋଣଭୁମିରେସ୍ଥିତ ଏକ ସହର ଏବଂ ଚୀନ ଅଧୀନସ୍ତ ଏକ ସ୍ୱତନ୍ତ୍ର ପ୍ରଶାସନିକ ଅଞ୍ଚଳ । ଏଠାକାର ଜନସଂଖ୍ୟା ୬୫୦,୦୦୦ ଏବଂ କ୍ଷେତ୍ରଫଳ ୩୨.୯ ବର୍ଗ କିଲୋମିଟର  ୧୨.୭ ବର୍ଗ ମାଇଲ  । ଭୂଗୋଳ ମାକାଉ ଚୀନର ଦକ୍ଷିଣ ଉପକୂଳରେ, ହଂକଂର ୬୦ କିଲୋମିଟର  (୩୭ ମାଇଲ) ପଶ୍ଚିମରେ, ପର୍ଲ୍ ନଦୀ କୂଳର ପଶ୍ଚିମ ପାର୍ଶ୍ୱରେ ଅବସ୍ଥିତ  । ଏହା ପୂର୍ବ ଏବଂ ଦକ୍ଷିଣରେ ଦକ୍ଷିଣ ଚୀନ ସାଗରଦ୍ୱାରା ଘେରି ରହିଛି ଏବଂ ପଶ୍ଚିମ ଏବଂ ଉତ୍ତରରେ ଜୁଆହାଇର ଗୁଆଙ୍ଗଡଙ୍ଗ ସହରର ପଡୋଶୀ ଅଟେ । ଏହି ଅଞ୍ଚଳ ମାକାଉ ଉପଦ୍ୱୀପ, ତାଇପା ଏବଂ କୋଲୋଏନ ଦ୍ୱୀପକୁ ନେଇ ଗଠିତ  ପଡୋଶୀ ହେଙ୍ଗକିନ୍ ଦ୍ୱୀପରେ ୧ ବର୍ଗ କିଲୋମିଟର  (୦.୩୯ ବର୍ଗ ମାଇଲ) ଜମି ଯାହା ଉପରେ ମାକାଉ ବିଶ୍ୱବିଦ୍ୟାଳୟ ଅବସ୍ଥିତ ,ତାହା ମଧ୍ୟ ଆଞ୍ଚଳିକ ସରକାରଙ୍କ ଅଧୀନରେ ଅଛି । ଏହି କ୍ଷେତ୍ରର ସର୍ବୋଚ୍ଚ ବିନ୍ଦୁ ହେଉଛି କୋଲୋଏନ୍ ଆଲ୍ଟୋ, ଯାହାକି ସମୁଦ୍ର ପତ୍ତନଠାରୁ ୧୭୦.୬ ମିଟର  (୫୬୦ ଫୁଟ) ଉଚ୍ଚ  । ମାକାଉର ଜଳବାୟୁ ଆର୍ଦ୍ର ଉପକ୍ରାନ୍ତୀୟ ଜଳବାୟୁ । ଏଠାରେ ଦୁଇଟି ଋତୁର ପ୍ରାଧାନ୍ୟ ଅନୁଭୂତ ହୁଏ - ଗ୍ରୀଷ୍ମ  (ମେରୁ ସେପ୍ଟେମ୍ବର) ଏବଂ ଶୀତ  (ନଭେମ୍ବରରୁ ଫେବୃଆରୀ) ସବୁଠାରୁ ଲମ୍ବା ଋତୁ ହୋଇଥିବାବେଳେ ବସନ୍ତ  (ମାର୍ଚ୍ଚ ଏବଂ ଏପ୍ରିଲ୍) ଏବଂ ଶରତ  (ଅକ୍ଟୋବର) ଅପେକ୍ଷାକୃତ ସ୍ୱଳ୍ପ ସମୟ ପାଇଁ ରହେ  ଗ୍ରୀଷ୍ମ ମୋୖସୁମୀ ସମୁଦ୍ରରୁ ଉଷ୍ମ ଏବଂ ଆର୍ଦ୍ର ବାୟୁ ଆଣିଥାଏ, ଯାହାଦ୍ୱାରା ଏହି ଋତୁରେ ବାରମ୍ବାର ବର୍ଷା ହୁଏ ଓ ଅନେକ ସମୟରେ ସାମୁଦ୍ରିକ ଝଡ଼  (ଟାଇଫୁନ୍) ମଧ୍ୟ ଘଟେ  ଶୀତଦିନେ, ଉତ୍ତର ଦିଗର ସ୍ଥଳଭାଗରୁ ଶୁଷ୍କ ବାୟୁ ବହିଥାଏ ଏବଂ ଏହାଦ୍ୱାରା ବହୁତ କମ୍ ବର୍ଷା ହୁଏ । ଶାସନ ମାକାଉ ଚୀନ‌ ଅଧୀନସ୍ତ ଏକ ସ୍ୱତନ୍ତ୍ର ପ୍ରଶାସନିକ ଅଞ୍ଚଳ ଅଟେ । ଯେଉଁଥିରେ କାର୍ଯ୍ୟନିର୍ବାହୀ, ବିଧାନ ସଭା ଏବଂ ନ୍ୟାୟିକ କ୍ଷମତା ଜାତୀୟ ସରକାରଙ୍କଠାରୁ ସ୍ଥାନୀୟ ସରକାରକୁ ହସ୍ତାନ୍ତରିତ ହୋଇଛି ।୧୯୮୭ର ସିନୋ-ପର୍ତ୍ତୁଗୀଜ୍ ମିଳିତ ଘୋଷଣାନାମାଦ୍ୱାରା ମାକାଓର ସାର୍ବଭୌମତ୍ୱ ହସ୍ତାନ୍ତର କରାଯାଇଥିଲା । ଏହି ଘୋଷଣାନାମା ଅନୁସାରେ  "ଗୋଟିଏ ଦେଶ, ଦୁଇଟି ପ୍ରଣାଳୀ"  ନୀତି ଅନୁଯାୟୀ ମାକାଓ ଶସିତ ହୁଏ। ମାକାଓର ମୋୖଳିକ ଆଇନ ଆଞ୍ଚଳିକ ସମ୍ବିଧାନ ଅନୁସାରେ ପରିଚାଳିତ ହୁଏ । ଚାଇନାର ଜାତୀୟ ଆଇନ ସାଧାରଣତଃ ମାକାଉରେ ଲାଗୁ ହୁଏନାହିଁ। ମାକାଉକୁ ଏକ ପୃଥକ ଆଇନଗତ ଅଞ୍ଚଳ ଭାବରେ ଗ୍ରହଣ କରାଯାଏ। ଏହାର ନ୍ୟାୟିକ ବ୍ୟବସ୍ଥା ପର୍ତ୍ତୁଗୀଜ୍ ଆଇନ ଉପରେ ଆଧାରିତ । ଚୀନର ରାଷ୍ଟ୍ରୀୟ ସଂସଦର ସ୍ଥାୟୀ କମିଟିଦ୍ୱାରା ନିଆଯାଇଥିବା ନିଷ୍ପତ୍ତି ଆଞ୍ଚଳିକ ନ୍ୟାୟିକ ପ୍ରକ୍ରିୟାକୁ ଅଧିକ୍ରମଣ କରିପାରେ । ଅର୍ଥନୀତି ମାକାଉର ଆଞ୍ଚଳିକ ଅର୍ଥନୀତି ଜୁଆ ଖେଳ ଓ କାସିନୋ ଓ ଉପରେ ନିର୍ଭରଶୀଳ । ସରକାରୀ ଆୟର ଅଧିକାଂଶ ଅଂଶ  (ମୋଟ ଟିକସ ରାଜସ୍ୱର ୭୯.୬ %) ଏହିଠାରୁ ଆସିଥାଏ  । ଜୁଆ ଖେଳ ମୋଟ ଅର୍ଥନୈତିକ ଉତ୍ପାଦନର ୪୯.୧% । ଚାଷ ପାଇଁ ଉପଲବ୍ଧ ଜମିର ଅଭାବ ହେତୁ ଅର୍ଥନୀତିରେ କୃଷି ଗୁରୁତ୍ୱପୂର୍ଣ୍ଣ ନୁହେଁ  ଖାଦ୍ୟ ଦ୍ରବ୍ୟ କେବଳ ଆମଦାନୀଦ୍ୱାରା ଯୋଗା ହୋଇଥାଏ ।
ଦୁବ ଏକ ତୃଣ ଜାତୀୟ ଉଦ୍ଭିଦ । ଏହାର ବୈଜ୍ଞାନିକ ନାମ ସାଇନୋଡନ ଡକ ଟାଇଲନ । ସାଇନୋଡନ ଅର୍ଥ କୁକୁର ଦାନ୍ତ ଓ ଡକଟାଇଲନ ଅର୍ଥ ଆଙ୍ଗୁଳି ଭଳି ଚେର । ଦୁବ ଘସର ଅନ୍ୟାନ୍ୟ ନାମ ମଧ୍ୟରେ ବାହାମା ଘାସ, ବରମୁଣ୍ଡା ଘାସ, କୁକୁର ଦାନ୍ତ ଘାସ, ତାରା ଘାସ, ଲନ ଘାସ ଓ କଚ ଘାସ ପ୍ରଧାନ । ଏହାର ଉତ୍ପତ୍ତି ସ୍ଥଳ ପୃଥିବୀର ଉଷ୍ମ ଓ ଆର୍ଦ୍ର ଜଳବାୟୁ ଯଥା ଭାରତ ଓ ପୂର୍ବ ଆଫ୍ରିକା ଅଂଚଳରେ । ମାତ୍ର ପୃଥିବୀର ଅଧିକାଂଶ ଅଂଚଳରେ ଦେଖାଯାଏ । ଭାରତୀୟ ଚାରଣ ଭୂମିରେ ଦୁବ ଏକ ପ୍ରମୁଖ ଘାସ ଭାବରେ ଦେଖାଯାଏ । ଏହା ଅଧିକ ଚାରଣ ଚାପ ସହିପାରୁଥିବା ଯୋଗୁଁ ଚାରଣ ଭୂମିରେ ତିଷ୍ଠିରହିପାରେ । ଏହା କୋମଳ, ସୁସ୍ୱାଦୁ ଓ ରସାଳ ହୋଇଥିବାରୁ ଗାଈ ଗୋରୁ, ଛେଳି ମେଣ୍ଢା ଓ ଠେକୁଆଆଦିଙ୍କ ପ୍ରିୟ ଖାଦ୍ୟ ଅଟେ । କଅଁଳ ଦୁବ ଘାସରେ ଶତକଡ଼ା ୧୪ ଭାଗ ଓ ପାକଳ ଦୁବ ଘାସରେ ୮.୩ ଭାଗ ପୁଷ୍ଟିସାର ଥିବାବେଳେ ଏଥିରୁ ୨୫ରୁ ୩୦ ଶତକଡ଼ା ତନ୍ତୁ ମିଳିଥାଏ । ବିବିଧ ଭାରତୀୟ ପ୍ରାଦେଶିକ ନାମ ଦୁବ ଚାଷ ବିଭିନ୍ନ ଦେଶରେ ଚାରଣ ଭୂମିରେ ଚାଷ କରି ସାର ଖତ ଦେଇ ଗୋଖାଦ୍ୟ ଭାବରେ ବ୍ୟବହାର ହୋଇଥାଏ । ସାଧାରଣତଃ ୧୫୦ରୁ ୩୫୦ ସେଣ୍ଟିଗ୍ରେଡ଼ ତାପମାତ୍ରାରେ ଦୁବ ଭଲ ବଢ଼େ । ଅଧିକ ଗରମ ଓ ଶୀତରେ ଏହା ଭଲ ବଢ଼ିନଥାଏ । ଏକ ହେକ୍ଟର ପରିମିତ ସ୍ଥାନରୁ ବାର୍ଷିକ ୧୦୦ କ୍ୱିଣ୍ଟାଲ ପର୍ଯ୍ୟନ୍ତ ଦୁବ ଘାସ ଉତ୍ପାଦିତ ହୋଇପାରେ । ଉପକାରିତା ଗୋଖାଦ୍ୟ ବ୍ୟତୀତ ପରିବେଶ ସୁରକ୍ଷା ପାଇଁ ଦୁବ ଘାସର ଅବଦାନ ଅଧିକ । ଯେଉଁଠି ଅନ୍ୟ କିଛି ଘାସ ହୋଇପାରେ ନାହିଁ ସେଠାରେ ଦୁବ ଘାସ ବଞ୍ଚିପାରେ । ମାଟି ଉପରେ ଏହା ଗଲିଚା ଭଳି ବଢ଼ୁଥିବାରୁ ସୂର୍ଯ୍ୟ କିରଣ ସିଧାସଳଖ ମାଟିରେ ପଡ଼େନାହିଁ । ଯାହା ଫଳରେ ମାଟି ଥଣ୍ଡା ରହିବା ସହିତ ଆର୍ଦ୍ରତା ବଜାୟ ରହିଥାଏ । ଖରାଦିନରୁ ବର୍ଷାଦିନ ଶେଷ ପର୍ଯ୍ୟନ୍ତ ଏହା ବିଭିନ୍ନ ସ୍ଥାନରେ ଅଧିକ ଦେଖାଯାଇଥାଏ । ଏହାର ପ୍ରତି ଗଣ୍ଠିରୁ ଚେର ବାହାରି ମାଟିକୁ ଦୃଢ଼ ଭାବେ ଜାବୁଡ଼ି ଧରିଥାଏ । ତେଣୁ ବର୍ଷାର ଶକ୍ତ ଟୋପା ଓ ବର୍ଷା ଜଳ ପ୍ରବାହ ସମୟରେ ଏହା ମୃତିକା କ୍ଷୟକୁ ରୋକିପାରେ । ମାଟି ଉପରେ ଦୁବ ଘାସର ଉପସ୍ଥିତି ପାଇଁ ବର୍ଷା ପାଣି ଶୀଘ୍ର ଗଡ଼ିନଯାଇ ମାଟି ଭିତରକୁ ପ୍ରବେଶ କରେ ଯାହା ସେହି ସ୍ଥାନର ଜଳସ୍ତର ବୃଦ୍ଧିରେ ସହାୟକ ହୁଏ । ଶାସ୍ତ୍ରୋକ୍ତ ଗୁଣ ଅଳ୍ପ କଷାୟ, ମଧୁର ରସ, ଶୀତଳ, ରକ୍ତରୋଧକ ତଥା ଶୋଧକ । ମାତ୍ରା ଅର୍ଦ୍ଧତୋଳାରୁ ଏକତୋଳା । ଅୟୁର୍ବେଦରେ ବ୍ୟବହାର ଏହାର ଗୋଟିଏ ଜାତି ସବୁଜ ଓ ଅନ୍ୟଟି ଶ୍ୱେତ । ପୂଜା ଆଦିରେ ସବୁଜ ଦୁବ ଲାଗେ ଓ ମନ୍ତ୍ର, ଯନ୍ତ୍ରାଦିରେ ଶ୍ୱେତ ଦୁବ କାମରେ ଆସେ ।ଏହାର ସର୍ବାଙ୍ଗ ଔଷଧରୂପେ ବ୍ୟବହୃତ ହୁଏ । ଏହା ରକ୍ତପିତ୍ତ, ପିତ୍ତ, ଦାହ, ରକ୍ତବିକୃତି, ପୀନସ, ଭୂତାବେଶ, ଅର୍ଶ, କ୍ଷତ, ବ୍ରଣ ଓ ଶୀତପିତ୍ତ ପ୍ରଭୃତି ରୋଗ ନିବାରକ ଅଟେ। ଶିଶୁମାନଙ୍କର ବାନ୍ତିରେ ଏହାର ରସକୁ ମିଶ୍ରି ସହିତ, ବ୍ରଣ, ଭଗନ୍ଦର, କ୍ଷତ, ବାଗୀ ଆଦିରେ ଏହାର ରସକୁ ଯଥାବିଧି ତୈଳପାକ କରି ବ୍ୟବହାର କରାଯାଏ । ନାକରୁ ରକ୍ତ ପଡୁଥିଲେ ଏହାର ରସ ନାକରେ ପକାଇଲେ ଭଲହୁଏ । ପିତ୍ତାଦି ରୋଗରେ ଏହାର ମୂଳର ଚୂର୍ଣ୍ଣକୁ ମହୁ ସହିତ ପ୍ରୟୋଗ କରାଯାଏ। ଶିରପୀଡାରେ ଏହାର ଚେରକୁ ଅରୁଆ ଚାଉଳ ସହିତ ବାଟି ମୁଣ୍ଡରେ ପ୍ରଲେପ ଦିଆଯାଏ । ଗାଈ ଲହୁଣୀ ସହିତ ଏହାର ରସକୁ ମିଶାଇ ସେବନ କଲେ ଅର୍ଶ ନିବାରିତ ହୁଏ । ଗୁଗ୍ଗୁଳ ଚୁର୍ଣ୍ଣର ପ୍ରକ୍ଷେପ ଦେଇ ସେବନ କଲେ ବ୍ରଣ, କ୍ଷତ, ଉପଦଂଶରେ ଆରାମ ମିଳେ। ଏହାର ରସକୁ ଅଁଳାରସ ଓ ମିଶ୍ରିଗୁଣ୍ଡ ମିଶାଇ ସେବନ କଲେ ପ୍ରମେହ ନିବାରିତ ହୁଏ । ଏହାର ରସରେ ମହୁ ମିଶାଇ ସେବନ କଲେ ସମସ୍ତପ୍ରକାର ରକ୍ତ ବିକୃତି ଦୂର ହୁଏ। କାଟି ହୋଇଯିବା ସ୍ଥାନରେ ଏହାକୁ ଲଗାଇଲେ ରକ୍ତ ଗଡ଼ିବା ବନ୍ଦ ହୁଏ ।
ବାଲୁଶାହି ଭାରତୀୟ ଉପ-ମହାଦ୍ୱୀପର ଏକ ପାରମ୍ପରିକ ମିଠା ଅଟେ; ଭାରତୀୟ ବ୍ୟଞ୍ଜନ, ପାକିସ୍ତାନୀ ବ୍ୟଞ୍ଜନ, ନେପାଳୀ ବ୍ୟଞ୍ଜନ ଏବଂ ବଙ୍ଗଳାଦେଶ ବ୍ୟଞ୍ଜନ ରୂପେ ଏହା ଲୋକପ୍ରିୟ ଅଟେ । ଏହା ଦକ୍ଷିଣ ବିହାରର ହର୍ଣ୍ଣାଟର ଏକ ପ୍ରସିଦ୍ଧ ମିଠା ଅଟେ । ଏହା ମୁଖ୍ୟତଃ ଦକ୍ଷିଣ ଭାରତରେ ଗଢଣୀ ଏବଂ ସ୍ୱାଦରେ ଅଲଗା ଅଟେ , ଏକ ସମାନ ପେଷ୍ଟ୍ରିକୁ ବୁଦଶାହ ନାମରେ ଜଣାଯାଇଥାଏ । ପରିବର୍ତ୍ତନ ବାଲୁଶାହି ବାଲୁଶାହି ସାଧାରଣତଃ ମଇଦାରୁ ପ୍ରସ୍ତୁତ ହୋଇଥାଏ ।, ଏବଂ ବଟରରେ ସ୍ପଷ୍ଟୀକରଣ ଓ ଘିଅରୁ ଛଣା ହୋଇ ପ୍ରସ୍ତୁତ ହୋଇଥାଏ ପରେ ଚିନି ଶିରାରେ ମିଶା ଯାଇଥାଏ । ବାଦୁଶା ବାଦୁଶା  (ବାଲୁଶା ମଧ୍ୟ କୁହାଯାଏ) ; ମଇଦା, ଘିଅ ଏବଂ ବେକିଂ ପାଉଡରରୁ ପ୍ରସ୍ତୁତ ହୋଇଥାଏ  । ଅଳ୍ପ ଆଞ୍ଚରେ ଛଣା ଯାଇ ଚିନିର ଏକ ମୋଟା ଶିରାରୁ ପ୍ରସ୍ତୁତ ହୋଇଥାଏ । ବଦଶାହ; ଆନ୍ଧ୍ରପ୍ରଦେଶ, କେରଳ, କାର୍ଣ୍ଣାଟକ ଏବଂ ତାମିଲନାଡୁର ମିଠା ଦୋକାନରେ ବିକ୍ରୟ କରାଯାଏ ।
ରାମଚନ୍ଦ୍ର ପଣ୍ଡୁରଙ୍ଗ ତୋପେ  ( ୧୮୧୪-୧୮୫୯) , ୧୯୫୭ ଭାରତୀୟ ବିଦ୍ରୋହର ଜଣେ ଅଗ୍ରଗାମୀ ନେତା ଥିଲେ  ।  'ତାତ୍ୟା ତୋପେ'  ନାମରେ ପରିଚିତ ହୋଇଥିବା ତୋପେ ଜଣେ ଧୁରନ୍ଧର ସେନାପତି ଓ ଦେଶ ଭକ୍ତ ଭାବରେ ବ୍ରିଟିଶ ରାଜୁତି ବିରୁଦ୍ଧରେ ଯୁଦ୍ଧରେ ଅବତରଣ ହେଇ ବହୁତ ସାହସିକତାର ପରିଚୟ ଦେଇଥିଲେ । ସ୍ୱାଧୀନତା ସଂଗ୍ରାମର ସେ ଜଣେ ଆଦ୍ୟ ସଂଗ୍ରାମୀ ଭାବରେ ଇତିହାସରେ ସ୍ଥାନିତ । ସଂକ୍ଷିପ୍ତ ଜୀବନୀ ମହାରାଷ୍ଟ୍ରର ନାସିକ ନିକଟ ଯେଓଳାରେ ମାରାଠି ବ୍ରାହ୍ମଣ ପରିବାରରେ ଜନ୍ମିତ ତୋପେ , ପଣ୍ଡୁରଙ୍ଗ ରାଓ ତୋପେଙ୍କ ଏକମାତ୍ର ସନ୍ତାନ ଥିଲେ । ତାତ୍ୟାଙ୍କ ବ୍ୟକ୍ତିଗତ ଜୀବନ ବିଷୟରେ ବିଶେଷ କିଛି ତଥ୍ୟ ଲିପିବଦ୍ଧ ନାହିଁଁ । ୧୮୫୭ ବିପ୍ଲବରେ ତାଙ୍କ ଭୂମିକା ଇଂରାଜୀରେ ଲିପିବଦ୍ଧ କିଛି ତଥ୍ୟ ୧୮୫୭ ସିପାହୀ ବିଦ୍ରୋହରେ ତାତ୍ୟାଙ୍କ ଭୂମିକା ବିଷୟରେ ବର୍ଣ୍ଣିତ । ତାତ୍ୟା ଜଣେ ମରାଠା ବ୍ରାହ୍ମଣ ଯିଏ କି ମରାଠାର ପେଶବା ବାଜିରାଓ ଏବଂ ତତ୍ପରେ ତାଙ୍କ ପାଳିତପୁତ୍ର ନାନା ସାହେବଙ୍କ ସେବାରେ ନିଯୁକ୍ତ ହୋଇଥିଲେ । କାନପୁର ବିଦ୍ରୋହରେ ନାନା ସାହେବଙ୍କ ସେନାରେ ସାମିଲ ହୋଇ ସେ ବ୍ରିଟିଶ ବାହିନୀ ବିରୁଦ୍ଧରେ ବିଜୟ ହାସଲ ପୂର୍ବକ ନାନା ସାହେବଙ୍କ ପ୍ରାଧାନ୍ୟ ପ୍ରତିପାଦିତ କରିଥିଲେ । ତାଙ୍କ ପିତା ମରାଠା ପେଶବା ଦ୍ୱୀତୀୟ ବାଜିରାଓଙ୍କ ଜଣେ ପାରିଷଦ ଥିଲେ । କାନପୁର ପୁନଃଅଧିକାର କରିବାପରେ ସେ ରାଣୀ ଲକ୍ଷ୍ମୀବାଇଙ୍କ ସହ ମିଶି ବୁନ୍ଦେଲଖଣ୍ଡରେ ଇଂରେଜ ବିରୋଧୀ ବିଦ୍ରୋହ ପରିଚାଳନା କରିଥିଲେ । ତେବେ ଉକ୍ତ ଯୁଦ୍ଧରେ ରାଣୀ ଲକ୍ଷ୍ମୀବାଈ ନିହତ ହେବା ସହ ତୋପେ ପରାସ୍ତ ହେଲେ ବି, ଇଂରେଜ ବିରୋଧୀ ବିଦ୍ରୋହ ଜାରୀ ରଖିଲେ । ୫ ଜୁନ ୧୮୫୭ ବେଳକୁ କାନପୁରରେ ବିଦ୍ରୋହର ସୂତ୍ରପାତ ହେଲାବେଳକୁ ନାନାସାହେବ ବିଦ୍ରୋହୀମାନଙ୍କର ନେତା ବନିଗଲେ । ବ୍ରିଟିଶ ଫୌଜ ୨୫ ଜୁନ ୧୮୫୭ରେ ଆତ୍ମ ସମର୍ପଣ କରିବାପରେ ସେମାନଙ୍କୁ ସତୀଚୌରା ଘାଟକୁ ସ୍ଥାନାନ୍ତର କରାଗଲା ଯେଉଁଁଠାରେ କି ସେମାନଙ୍କୁ ଗଣସଂହାର କରିଦିଆଗଲା । ଜୁନ ମାସର ଶେଷ ଆଡକୁ ନାନା ସାହେବକୁ ପେଶବା ଘୋଷିତ କରିଦିଆଗଲା । ବ୍ରିଟିଶ ସେନାପତି ଜେନେରାଲ ହାଭଲୋକ ନାନା ସାହେବଙ୍କ ସୈନ୍ୟବାହିନୀ ସହ ଦୁଇଥର ଯୁଦ୍ଧ କରିଥିଲେ , ତେବେ ତୃତୀୟ ଥର ପରାସ୍ତ ହୋଇ ବିଠୁର ଆଡକୁ ପଳାୟନ କଲେ । ତାତ୍ୟା ବିଠୁରରେ ରହି ନାନା ସାହେବଙ୍କ ନାମରେ କାର୍ଯ୍ୟକ୍ରମ ଜାରୀ ରଖିଲେ । ଏହି ସମୟରେ ନାନା ସାହେବ କିଛି ବ୍ରିଟିଶ ପଣବନ୍ଦୀ ରଖି ବ୍ରିଟିଶ ସହ ସୌଦା କରିବାକୁ ମନସ୍ଥ କଲେ । ହେଲେ, ଜେନେରାଲ ହେନେରୀ ହାଭଲୋକଙ୍କ ଆଦେଶରେ କମ୍ପାନୀ ସେନା ଅଲ୍ଲାହାବାଦରୁ କାନପୁର ଆଡକୁ ଆଗେଇବାକୁ ଲାଗିଲେ । ଏହି କମ୍ପାନୀ ସେନାକୁ ଅଟକାଇବାପାଇଁଁ ନାନା ସାହେବ ପଠାଇଥିବା ଦୁଇ ଦଳ ସୈନ୍ୟବାହିନୀ ଇଁରେଜ ହାତରେ ପରାସ୍ତ ହେଲେ ଏବଂ କଥିତ ଅଛି ଏହି ପରାଜୟର ପ୍ରତିଶୋଧ ସ୍ୱରୁପ ନାନା ସାହେବ ପ୍ରାୟ ୨୦୦ ବ୍ରିଟିଶ ସ୍ତ୍ରୀ ଏବଂ ଛୋଟ ପିଲାଙ୍କୁ ଜନେ ପାରିଷଦର ପରାମର୍ଷ କ୍ରମେ ଗଣ ହତ୍ୟା କରିଥିଲେ । ତେବେ ଏହି ବିଷୟରେ ସଠିକ ତଥ୍ୟ ଲିପିବଧ ନାହିଁଁ । କେତେକଙ୍କ ମତରେ ତାତ୍ୟା ଏଭଳି ଗଣ ହତ୍ୟାର ପକ୍ଷପାତୀ ନ ଥିଲେ , ବରଂ ସେ ନିଜେ ୫୩ ଜଣ ବ୍ରିଟିଶ ମହିଳା ଏବଂ ପିଲାଙ୍କ ଜୀବନ ରକ୍ଷା କରିଥିଲେ । ଉକ୍ତ ଘଟଣା ପରେ ବ୍ରିଟିଶ ସେନା ଜେନେରାଲ ଅଟ୍ରମଙ୍କ ନେତୃତ୍ୱରେ ଆକ୍ରମଣ କରି ବିଠୁରସ୍ଥିତ ନାନାଙ୍କ ରାଜପ୍ରାସାଦ ତୋପ ଲଗେଇ ଉଡାଇଦେଇଥିଲେ । ଫଳରେ ପ୍ରାସାଦରେ ଥିବା ବହୁ ଭାରତୀୟ ମହିଳା, ପିଲା ଏବଂ ନାନା ସାହେବଙ୍କ ଛୋଟ ଝିଅ ମୈନାବତୀ ଜୀବନ୍ତ ଦଗ୍‌ଧ ହୋଇଗଲେ । ଅନ୍ତିମ ବଳିଦାନ ଇଂରେଜ ବାହିନୀକୁ ଚକ୍‌ମା ଦେଇ ବହୁଦିନ ବିଦ୍ରୋହ ଜାରୀ ରଖିବା ପରେ ବନ୍ଧୁ ମାନ ସିଂଙ୍କ ବିଶ୍ୱାସଘାତକତାର ଶୀକାର ହୋଇ ଶୋଇଥିବା ଅବସ୍ଥାରେ ଇଂରେଜ ହାତରେ ଧରା ହେଲେ । ଇଂରେଜ ସରକାର ଏକ ସାମରିକ ଅଦାଲତରେ ବିଚାର ପୂର୍ବକ ତୀଙ୍କୁ ଫାଶୀ ଦଣ୍ଡରେ ଦଣ୍ଡିତ କରିଥିଲେ । ସେ ସାହସର ସହ ତାଙ୍କ ବିରୁଦ୍ଧରେ ହେଇଥିବା ଅଭିଯୋଗକୁ ସ୍ୱୀକାର କରି, ସେ କେବଳ ମରଠା ରାଜା ପେସବାଙ୍କ ଆନୁଗତ୍ୟ ସ୍ୱୀକାର କରନ୍ତି କହି ପ୍ରାଣ ବଳି ପାଇଁ ସ୍ୱୀକୃତି ଦେଇଥିଲେ । ତାଙ୍କୁ ୧୮ ଏପ୍ରିଲ ୧୮୫୯ରେ ମୃତ୍ୟୁ ଦଣ୍ଡ ଦିଆ ଯାଇଥିଲା ।
କଳିଙ୍ଗପାଳ , କଳିଙ୍ଗା ଏବଂ ପାଳଚକଡ଼ା ନାମକ ଦୁଇ ଗ୍ରାମର ମିଶ୍ରିତ ଏକ ଯୁଗ୍ମ ଗ୍ରାମ । ଏହା ଢେଙ୍କାନାଳଜିଲ୍ଲାରେ ଅବସ୍ଥିତ ।
ପୁରୁଣାକଟକ, ଭାରତୀୟ ରାଜ୍ୟ ଓଡ଼ିଶାର ବୌଦ୍ଧ ଜିଲ୍ଲାର ଏକ ସହର । ଏହା ବୌଦ୍ଧ ଜିଲ୍ଲାର ମାତ୍ର ଦୁଇଟି ସହର ମଧ୍ୟରୁ ଅନ୍ୟତମ । ଏଠାରେ ଥିବା ଭୈରବୀ ମନ୍ଦିର, ବୌଦ୍ଧ ଜିଲ୍ଲାର ଏକ ପ୍ରମୂଖ ପର୍ଯ୍ୟଟନ ସ୍ଥଳ । ଭୌଗୋଳିକ ଅବସ୍ଥିତି ଏହାର ଭୌଗୋଳିକ ଅବସ୍ଥିତ 20 38 0  84 26 0  ଏବଂ ସମୁଦ୍ରପତ୍ତନଠାରୁ ଏହାର ଅବସ୍ଥିତି ୧୨୯ ମିଟର ଉପରେ । ଜାତୀୟ ରାଜପଥ ୨୨୪ ଏହି ସହର ଦେଇ ଯାଇଛି । ଏହା ବୌଦ୍ଧ ଓ ଅନୁଗୁଳ ଜିଲ୍ଲାର ସୀମାରେ ଅବସ୍ଥିତ ଓ ହରଭଙ୍ଗା ସହରରୁ ଏହାର ଦୂରତା ୬ କିଲୋମିଟର । ଏହି ସହର ନିକଟରେ ବଳିନ୍ଦା, ବେବଗଡ, ରଘୁନାଥପୁର ଆଦି ସହର ରହିଛି । ଜନସଂଖ୍ୟା ପୁରୁଣାକଟକର ଜନସଂଖ୍ୟା ୨୦୧୧ ଜନଗଣନାରେ ୨୫୨୮ ଥିଲା । ଏଥି ମଧ୍ୟରୁ ପୁରୁଷ ସଂଖ୍ୟା ୧୨୩୪ ହେଇଥିବା ବେଳେ ମହିଳା ସଂଖ୍ୟା ୧୨୯୪ ଥିଲା । ୬ ବର୍ଷରୁ କମ ସଂଖ୍ୟା ୨୫୪ ଥିଲା ଯାହା ଜନସଂଖ୍ୟାର ୧୦.୦୫ % । ଏଠାରେ ସାକ୍ଷ୍ୟରତା ହାର ୮୭.୭୭% ଥିଲା , ଯାହା ଓଡ଼ିଶାର ସାକ୍ଷରତା ହାର ୭୨.୮୭%ଠାରୁ ଯଥେଷ୍ଟ ଅଧିକ ରହିଥିଲା । ଏଠାରେ ପୁରୁଷ ସାକ୍ଷରତା ୯୪.୩୬% ଓ ମହିଳା ସାକ୍ଷ୍ୟରତା ହାର ୮୧.୪୨ ଥିଲା । ଶାସନ ଏହା ଏକ ଗ୍ରାମ ପଞ୍ଚାୟତ ଅଞ୍ଚଳ । ଏହାର ମୁଖ୍ୟ ଭାବରେ ସରପଞ୍ଚ ରହିଥାନ୍ତି ।
ଭାରତର ସ୍ୱାଧୀନତା ସଂଗ୍ରାମ ଅନ୍ୟତମ ପ୍ରମୁଖ ଘଟଣା  "ଲବଣ ସତ୍ୟାଗ୍ରହ "  ୧୯୩୦ ମସିହା ମାର୍ଚ୍ଚ ୧୨ ତାରିଖରେ ଗୁଜରାଟ ରାଜ୍ୟର ସମୁଦ୍ର ତଟବର୍ତ୍ତୀ ଗ୍ରାମ ଦାଣ୍ଡୀକୁ ପଦଯାତ୍ରା ସହ ଆରମ୍ଭ ହେଇଥିଲା  ଏହା ପରାଧୀନ ଭାରତରେ ବ୍ରିଟିଶ୍ ସରକାରଙ୍କ ଲବଣ ବ୍ୟବସାୟରେ ଏକଚାଟିଆ ଆଧିପତ୍ୟ ଓ ଲବଣ ଉପରେ ଅତ୍ୟଧିକ ଟିକସ ବିପକ୍ଷରେ ଏକ ଶକ୍ତିଶାଳୀ ଅହିଂସାପୂର୍ଣ ଆନ୍ଦୋଳନ ଥିଲା  ମୋହନଦାସ କରମଚାନ୍ଦ ଗାନ୍ଧୀ  (ମହାତ୍ମା ଗାନ୍ଧୀ) ଏହି ଆନ୍ଦୋଳନର ଆରମ୍ଭ କରି ମାର୍ଚ୍ଚ୧୨ ତାରିଖ ସକାଳ ୬:୩୦ରେ ୭୮ ଜଣ ଅନୁଗାମୀଙ୍କ ସହ ପ୍ରାୟ ୨୪୧ ମାଇଲ୍  (୩୯୦ କି.ମି.) ଦୂରରେ ଅବସ୍ଥିତ ଦାଣ୍ଡୀକୁ ଯାତ୍ରା ଆରମ୍ଭ କରିଥିଲେ  ୨୪ ଦିନ ଧରି ଚାଲିଥିବା ଏହି ପଦଯାତ୍ରାରେ କ୍ରମେ ସହସ୍ରାଧିକ ଦେଶବାସୀ ଗାନ୍ଧିଜୀଙ୍କ ସହ ଯୋଗ ଦେଇଥିଲେ  ଏହା ୧୯୩୦ ମସିହା ଅପ୍ରିଲ୍ ୫ ତାରିଖରେ ସମାପ୍ତ ହେଇଥିଲା  ଏହି ସତ୍ୟାଗ୍ରହରେ ଗାନ୍ଧିଜୀ ଓ ତାଙ୍କ ଅନୁଗାମୀ ମନେ ଦାଣ୍ଡୀ ସମୁଦ୍ର କୁଳରେ ଲୁଣ ମାରିଥିଲେ  ଏହି ସତ୍ୟାଗ୍ରହ ସମଗ୍ର ଭାରତବର୍ଷରେ ଲୋକମାନଙ୍କ ମଧ୍ୟରେ ଗଭୀର ଉତ୍ସାହ ଭରି ଦେଇଥିଲା ଓ ଦେଶର ଅନେକ ସ୍ଥାନରେ ବ୍ରିଟିଶ୍ ସରକରଙ୍କ ଲବଣ ଆଇନ ଭଙ୍ଗ କରାଯାଇଥିଲା  ଓଡ଼ିଶାରେ ଲବଣ ସତ୍ୟାଗ୍ରହ କୁହୁଡ଼ି ଲବଣ ସତ୍ୟାଗ୍ରହ ଓଡ଼ିଶାର ଅସ୍ତରଙ୍ଗ ନିକଟସ୍ଥ କୁହୁଡ଼ିରେ ୧୯୩୦ ମେ ୨୧ରେ  'ଲୁଣ ମରା ଆଇନ'  ପଣ୍ଡିତ ନୀଳକଣ୍ଠ ଦାସଙ୍କଦ୍ୱାରା ଭଙ୍ଗାଯାଇଥିଲା ।ସେ ପ୍ରଥମେ କାକଟପୁର ଆସି ପାଟଳଦା ଗ୍ରାମର ସତ୍ୟଗ୍ରାହୀ ପୂର୍ଣ୍ଣଚନ୍ଦ୍ର ସ୍ୱାଇଁଙ୍କୁ ସାକ୍ଷାତ କରି କାର୍ଯ୍ୟକ୍ରମ ପ୍ରସ୍ତୁତି କରିଥିଲେ । ତାପରେ ଓଳଙ୍ଗର ଗ୍ରାମର ଭୂବନାନନ୍ଦ ସ୍ୱାଇଁ ଗ୍ରାମବାସୀଙ୍କ ସହ ଆଲୋଚନା କରି ସମସ୍ତଙ୍କ ରହିବା ଖାଇବା ବ୍ୟବସ୍ଥା କରିଥିଲେ । ମେ ୨୧ରେ ଲବଣ ସତ୍ୟାଗ୍ରହ ଅନୁଷ୍ଠିତ ହେବାର ଖବର ଚାରିଆଡ଼େ ଖେଳିଯାଇଥିଲା । ନୀଳକଣ୍ଠ ଦାସଙ୍କ ସହ ଯୋଗଦେବା ପାଇଁ ପହଞ୍ଚିଥିଲେ ଜଗନ୍ନାଥ ରଥ, ରଘୁନାଥ ମିଶ୍ର, ସତ୍ୟବାଦୀ ତ୍ରିପାଠୀ, ବୈକୁଣ୍ଠନାଥ ପ୍ରତିହାରୀ ମାଆ ଇନ୍ଦୁମତୀ ଆଦି ଘଟଣା ଦିନ ପ୍ରଥମେ ଲୁଣ ମାରିଥିଲେ ଉତ୍କଳମଣିଙ୍କ ପ୍ରିୟ ଛାତ୍ର ମଧୁସୂଦନ ମିଶ୍ର । ଘଟଣା ସ୍ଥଳୀରେ ପୋଲିସ ପହଞ୍ଚି ଲୁଣ ମରାକୁ ବେଆଇନ ଘୋଷଣା କରିବା ସହ ଅବିଶ୍ରାନ୍ତ ଲାଠି ଚାଳନା କରିଥିଲା । ଫାଙ୍କା ଗୁଳି ବର୍ଷଣ ମଧ୍ୟ ହୋଇଥିଲା । ପ୍ରଥମେ ମଧୁ ମିଶ୍ରଙ୍କୁ ଗିରଫ କରାଯାଇଥିଲା । ଲାଠିମାଡ଼ରେ ଜଗନ୍ନାଥ ମିଶ୍ରଙ୍କ ମେରୁଦଣ୍ଡ ହାଡ଼ ଭାଙ୍ଗିଥିଲା । ବୋଲଗଡ଼ର ସତ୍ୟଗ୍ରହୀ ବନାମ୍ବର ପରିଡ଼ାଙ୍କ ମୁଣ୍ଡଫାଟି ପ୍ରବଳ ରକ୍ତପାତ ହୋଇଥିଲା ଏବଂ ସେ ଘଟଣା ସ୍ଥଳରେ ସହିଦ ହୋଇଥିଲେ । ସତ୍ୟଗ୍ରାହୀଙ୍କ ଉପରେ ଆକ୍ରମଣ ଓ ଗିରଫଦାରୀ ସତ୍ତ୍ୱେ ଲୋକେ ଭୟଭୀତ ନହୋଇ ଲୁଣ ମରା ଜାରୀ ରଖିଥିଲେ ଏବଂ ସମଗ୍ର ପୁରୀଜିଲ୍ଲାରେ ଲବଣ ସତ୍ୟାଗ୍ରହ ସଫଳ ହୋଇଥିଲା ।
ଶିଶିର ପାର୍ଖିଏ ଜଣେ ବ‌ହୁଳ ପ୍ରଶଂସିତ ଗଜଲ ଯାୟକ ଥିଲେ ଯିଏ ଶ୍ରେଷ୍ଠ ଆଲବନମ ଶ୍ରେଣୀରେ ସମ୍ମାନନୀୟ  'ଗ୍ଲୋବାଲ ଭାରତୀୟ ଏକାଡେମୀ ପୁରସ୍କାର'    ନିମନ୍ତେ ଦୁଇ ଥର ମନୋନୀତ ହୋଇଥିଲେ । ସାରା ଦେଶ ଓ ବିଦେଶରେ ସେ ଶ୍ରୋତାମାନଙ୍କୁ ନିଜର ଅତୁଳନୀୟ ଗଜଲ ଗାନ ଶୈଳୀ ପ୍ରଦର୍ଶନ କରି ପ୍ରସନ୍ନ ଓ ସମ୍ମୋହିତ କରିପାରୁଥିଲେ । ଶିଶିର ଜଣେ ଦକ୍ଷ ସଂଯୋଜକ ଓ ପ୍ରଚ୍ଛଦପଟ ଗାୟକ ଥିଲେ ଓ ଭଜନ, ଗୀତ ଓ ଭକ୍ତି ସଙ୍ଗୀତ ତ‌ଥା ଚଳଚ୍ଚିତ୍ର ସଙ୍ଗୀତ ଗାଇବା ନିମନ୍ତେ ବ‌ହୁଳ ଭାବରେ ଜଣାଶୁଣା ଥିଲେ । ପ୍ରାକ୍ ଜୀବନ ସଶକ୍ତ ସଙ୍ଗୀତ ପୃଷ୍ଠଭୂମି ଥିବା ଏକ ପରିବାରରେ ଶିଶିର ଜନ୍ମ ଗ୍ରହଣ କରି ଅଳ୍ପ ବୟସରୁ ତାଙ୍କ ମାତା ପ୍ରତିମା ପାର୍ଖିଏଙ୍କଠାରୁ ସଙ୍ଗୀତ ପ୍ରଶିକ୍ଷଣ ନେଇଥିଲେ । ବୋକାରୋ ସ୍ଟିଲ ସ‌ହରରେ ତାଙ୍କ ପିତା ରଘୁନାଥ ପାର୍ଖିଏ ଡେପଟୀ ବାସ୍ତୁକାର ଭାବରେ କର୍ମରତ ଥିଲେ । ଅଲ ଇଣ୍ଡିଅ ରେଡିଓ, ରାଞ୍ଚିରେ ତାଙ୍କ ମାତା ପ୍ରତିମା ନିୟମିତ ଭାବରେ ଗୀତ ଗାଉଥିଲେ । ମାତ୍ର ଛଅ ବର୍ଷ ବୟସରୁ ଶିଶିର ଗୀତ ଗାଇବାକୁ ଆରମ୍ଭ କରିଥିଲେ । ଶ୍ରୀ କେଦାରନାଥ ଠାକୁରଙ୍କଠାରୁ ସେ ତିନି ବର୍ଷ ଧରି ତବଲା   ବଜେଇବା ଶିକ୍ଷା କରିଥିଲେ । ତାହା ପରେ ପରେ ସେ ମଞ୍ଚରେ ପ୍ରଦର୍ଶନ କରିଥିଲେ । ବିଭିନ୍ନ ପ୍ରତିଯୋଗୀତାରେ ତାଙ୍କର ଅତୁଳନୀୟ ପ୍ରଦର୍ଶନ ଯୋଗୁ ସେ ଉଚ୍ଚ ପ୍ରଶଂସିତ ହୋଇଥିଲେ ଓ ପନ୍ଦର ବର୍ଷ ବୟସରେ ସେ ପ୍ରଥମ ଏକ‌କ ପ୍ରଦର୍ଶନ କରି ବୋକାରୋ ସ‌ହରର ଗଜଲ ଗୋଷ୍ଠିରୁ ଅନେକ ଯୁକ୍ତାତ୍ମକ ଟିପ୍ପଣୀ ପାଇଥିଲେ । ୧୯୭୯ ମସିହାର ସେ ଆନ୍ତର୍ଜାତୀୟ ଶିଶୁ ଦିବସ ଉପଲକ୍ଷେ ହୋଇଥିବା ଜାତୀୟ ସ‌ହବାଦନ ବା କନସର୍ଟରେ   ଏକ ପୁରସ୍କାର ପାଇଥିଲେ । ସେ ସେଣ୍ଟ ଜାଭିଅର ସ୍କୁଲ, ବୋକାରରୁ ମାଧ୍ୟମିକ ଶିକ୍ଷା ସାର୍ଟିଫିକେଟ ପାଇଥିଲେ ଓ ତା 'ପରେ ସେ ଉଚ୍ଚ ଶିକ୍ଷା ଲାଭ କରିବାକୁ ନାଗପୁର ଗଲେ । ନାଗପୁରର ହିସଲୋପ କଲେଜରୁ ସେ ସାଧାରଣ ବିଜ୍ଞାନ ସ‌ହିତ ଏଚଏସଏସସି   ପରୀକ୍ଷାର ପାସ କରିଥିଲେ । ଏହା ପରେ ସେ ଇଲେକଟ୍ରନିକ ଇଞ୍ଜିନିଅରିଙ୍ଗ ପାଠ କରିବା ନିମନ୍ତେ ସେ ଗୋନ୍ଦିଆର ମନୋହରଭାଇ ପଟେଲ ଇନସ୍ଟିଚ୍ୟୁଟ ଅଫ ଇଞ୍ଜିନିଅରିଙ୍ଗ ଆଣ୍ଡ ଟେକନୋଲୋଜିରେ ନାମ ଲେଖାଇଥିଲେ କିନ୍ତୁ ମାତ୍ର ଦୁଇ ବର୍ଷ ପରେ ନାଗପୁରର ୱିସିସିଇକୁ ଚାଲିଗଲେ ଓ ସେଠାରେ ବିଭିନ୍ନ ସଙ୍ଗୀତ ଦଳରେ ରହି ଯୁଗ୍ମ ଭାବରେ ପ୍ରଦର୍ଶନ କରିଥିଲେ ଓ ଏକ‌କ ଗଜଲ ପ୍ରଦର୍ଶନ ମଧ୍ୟ କରିଥିଲେ । ସେ ଅନେକ ବ୍ୟବସାୟୀକ ବିଜ୍ଞାପନ ଗୀତ ଗାଇଥିଲେ । ଏହା ପରେ ସେ ଦୂରଦର୍ଶନ ନିମନ୍ତେ ସଂଯୋଜକ ତ‌ଥା ଗାୟକ ଭାବରେ ଯୋଗ ଦେଇ ଅନେକ ସଙ୍ଗୀତ ଆଲବମ ପ୍ରସ୍ତୁତ କରିଥିଲେ । ଡକ୍ଟର ନାରାୟଣରାଓ ମଙ୍ଗ୍ରୁଲକର ଓ ଶୀମତି ରେଖା ସାନେଙ୍କଠାରୁ ସେ ହିନ୍ଦୁସ୍ଥାନୀ କ୍ଲାସିକାଲ ସଙ୍ଗୀତ ଶିକ୍ଷା କରିଥିଲେ । ଅବଶେଷରେ ସେ ଅଖିଳ ଭାରତୀୟ ଗାନ୍ଧର୍ବ ମହାବିଦ୍ୟାଳୟରୁ   ସଙ୍ଗୀତ ବିଶାରଦ ଡିଗ୍ରୀ ଲାଭ କରିଥିଲେ ।
ଦାଦାଗିରି, ୧୯୯୩ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ପୂର୍ଣ୍ଣ ମହାନ୍ତି ଓ ରୁନୁ ପଣ୍ଡା ଏହି କଥାଚିତ୍ରଟିର ପ୍ରଯୋଜନା କରିଥିଲେ । ନିଜାମ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ରାକେଶ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଉତ୍ତମ ମହାନ୍ତି, ମିହିର ଦାସ, ପୃଥ୍ୱୀରାଜ ନାୟକ, ଦେବୁ ବୋଷ, ସ୍ନିଗ୍ଧା ମହାନ୍ତି, କୁନି ମିଶ୍ର, ରାଇମୋହନ ପରିଡ଼ା, ଅସୀତ ପତି, ଦୁଃଖୀରାମ ସ୍ୱାଇଁ, ପ୍ରଭାତି ସାହୁ, ସୁଲୁ ମହାନ୍ତି, ଦେବୁ ବ୍ରହ୍ମା, ଯୁବଶ୍ରୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ମିହିର ଦାସ ପୃଥ୍ୱୀରାଜ ନାୟକ ଦେବୁ ବୋଷ ସ୍ନିଗ୍ଧା ମହାନ୍ତି କୁନି ମିଶ୍ର ରାଇମୋହନ ପରିଡ଼ା ଅସୀତ ପତି ଦୁଃଖିରାମ ସ୍ୱାଇଁ ପ୍ରତିଭା ସାହୁ ସୁଲୁ ମହାନ୍ତି ଦେବୁ ବ୍ରହ୍ମା ଯୁବଶ୍ରୀ ଅସୀମ ବସୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ହରି-ମୁବାରକ । ଗୀତିକାର ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ୍, ଜୁବିନ୍ ଅଦେନୀ, ଗୀତା ଦାଶ, ଡଲି, ଉତ୍ତରା କେଲକର୍, ମହମ୍ମଦ ସାଜିଦ୍, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗୋବିନ୍ଦ ନିହଲାନୀ  (ଜନ୍ମ: ୧୯ ଅଗଷ୍ଟ ୧୯40) ଜଣେ ହିନ୍ଦୀ କଥାଚିତ୍ର ନିର୍ଦ୍ଦେଶକ ଯିଏ ଆକ୍ରୋଶ ଓ ଅର୍ଦ୍ଧ ସତ୍ଯ ପ୍ରଭୃତି ସମାନ୍ତରାଳ ଧାରାର ସିନେମା ଲାଗି ବହୁ ପୁରସ୍କାର ବିଜେତା । ଆକ୍ରୋଶର ଚିତ୍ରନାଟ୍ୟ ଲେଖିଥିଲେ ବହୁଚର୍ଚ୍ଚିତ ବିଜୟ ତେଣ୍ଡୁଲକର। ପ୍ରଖ୍ୟାତ ଚଳଚ୍ଚିତ୍ର ନିର୍ମାତା ଗୋବିନ୍ଦ ନିହଲାନୀ କହିଛନ୍ତି,  'ମୋ ଫିଲ୍ମ ' ଅଘାତ 'ର ପୁନରୁଦ୍ଧାର ହୋଇଥିବା ସଂସ୍କରଣ ଦେଖିବା ଅତ୍ୟନ୍ତ ଆନନ୍ଦଦାୟକ ଥିଲା। ଶବ୍ଦ ଗୁଣବତ୍ତା, କଲର ସଂଶୋଧନ, ଗ୍ରେନ୍ ମ୍ୟାନେଜମେଣ୍ଟ; ସବୁକିଛି ଉତ୍କୃଷ୍ଟ ଥିଲା । ମୁଁ ଖୁସି ଯେ ଏମଆଇବି ଏବଂ ଏନଏଫଡିସି-ଏନଏଫଏଆଇ ମୋର ୩୫ ମିଲିମିଟର ଚଳଚ୍ଚିତ୍ର ଅଘାତକୁ ପୁନରୁଦ୍ଧାର କରିଛନ୍ତି। ୨  ଗୋବିନ୍ଦ ନିହଲାନୀ ତାଙ୍କୁ କାମ ଦେଇଥିଲେ । ହେଲେ ସବୁ ପରିସ୍ଥିତିରେ ବି ଦିଲ୍ଲୀର ସେ ଝିଅ ଇରଫାନଙ୍କ ୩  ପାଖାପାଖି ୩.୩୭ ମିନିଟର ଏହି ଗୀତକୁ ଆଦେଶ ଶ୍ରୀବାସ୍ତବ ସଙ୍ଗୀତ ପ୍ରଦାନ କରିଛନ୍ତି । ଗୋବିନ୍ଦ ନିହଲାନୀ ଏହାର ନିର୍ଦ୍ଦେଶନା ଦାୟିତ୍ୱରେ ଅଛନ୍ତି ।
ଦୀପା ଶାହୀ , ଜଣେ ଭାରତୀୟ ଅଭିନେତ୍ରୀ ଓ ଫିଲ୍ମ ପ୍ରସ୍ତୁତକାରୀ। ୧୯୯୨ ମସିହାରେ ନିର୍ମିତ ହିନ୍ଦୀ ଫିଲ୍ମ  " ମାୟା ମେମସାହେବ "  ଫିଲ୍ମରେ ସେ ଅଭିନେତା ସାହରୁଖ ଖାନଙ୍କ ସହ ଅବିନୟ କରିଥିଲେ । ସେ ୨୦୧୧ ମସିହାରେ  " ତେରେ ମୀରେ ଫେରେ "  ନାମକ ହିନ୍ଦୀ ଫିଲ୍ମରେ ପ୍ରଥମ କରି ନିର୍ଦ୍ଦେଶନା ଦେଇଥିଲେ । . ବ୍ୟକ୍ତିଗତ ଜୀବନୀ ଦୀପା ଦେହେରାଡୁନଠାରେ ଏକ ସୈନିକ ପରିବାରରେ ଜନ୍ମ ଗ୍ରହଣ କରିଥିଲେ । ସେ ମିରଟଠାରେ ବାଲ୍ୟକାଳ ବିଥେଇ ଥିଲେ । . ତାଙ୍କ ପରିବାର ପରେ କାନାଡାକୁ ଯାଇ ବସବାସ କରିଥିଲେ ମଧ୍ୟ ସେ ଭାରତରେ ରହିଥିଲେ । ତାଙ୍କର ଜଣେ ବଡ଼ ଭଉଣୀଙ୍କର ମାତ୍ର ୧୮ ବର୍ଷ ବୟସରେ ଦେହାନ୍ତ ହୋଇଥିଲା । ଦୀପା ଇନ୍ଦ୍ରପ୍ରସ୍ଥ କଲେଜରେ ଶିକ୍ଷା ଲାଭ କରିଥିଲେ । ପରେ ସେ ଦିଲ୍ଲୀ ସ୍କୁଲ ଅଫ ଇକୋନମିକ୍ସରୁ ସ୍ୱର୍ଣ୍ଣ ପଦକ ସହ ସୋସିୟଲଗି ବିଷୟରେ ଡିଗ୍ରୀ କରିଥିଲେ । . ଫିଲ୍ମ ନିର୍ଦ୍ଦେଶିକା ହେବା ପାଇଁ ସେ ଜାତୀୟ ସ୍କୁଲ ଅଫ ଡ୍ରାମାରେ ଯୋଗଦାନ କରିଥିଲେ । . ଏହି ସମୟରେ ସେ ଅଭିନୟ ପାଇଁ ଆମନ୍ତ୍ରଣ ପାଇ ଥିଲେ । ସେ କେତନ ମେହେଟାଙ୍କୁ ବିବାହ କରିଥିଲେ । . କାର୍ଯ୍ୟ କୃତି ଫିଲ୍ମ କୁ ଆସିବା ଆଗରୁ ସେ ମଞ୍ଚ ନାଟକରେ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ୧୯୮୪ ମସିହାରେ ସେ ଗୋବିନ୍ଦ ନିହାଲାନିଙ୍କ ସହ  " "  ନାମକ ଫିଲ୍ମ କରିଥିଲେ । ୧୯୮୫ ମସିହାରେ ସେ  " ଆଘାତ "  ନାମକ ଫିଲ୍ମ କରି ସଫଳତା ପାଇଥିଲେ । କିନ୍ତୁ ଅଭିନେତ୍ରୀ ଭାବରେ ତାଙ୍କର ଅଭିନୟ  " ତାମସ "  ନାମକ ଟେଲିଭିଜନ ସିନେମା , ଯେଉଁଥିରେ ସେ ଜଣେ ଦଳିତ ପଞ୍ଜାବୀ ମହିଳା ଭାବରେ ଅବିନୟ କରିଥିଲେ , ତାହା ଖୁବ ପ୍ରଭାବଶାଳୀ ହେଇଥିଲା । କେତନ ମେହେଟାଙ୍କୁ ବିଭାହ କଳା ପରେ ଦୀପା  " ହିରୋ ହିରାଳାଳ "  ,  " ମାୟା ମେମସାହେବ "  ଆଦି ଫିଲ୍ମରେ ଅଭିନୟ କରିଥିଲେ । ସେହି ସମୟରେ ସେ ଫିଲ୍ମମାନଙ୍କ ଚିତ୍ରନାଟ୍ୟ ମଧ୍ୟ ଲେଖୁଥିଲେ । ୧୯୯୧ ମସିହାରେ ସେ  " ହମ"  ନାମରେ ଏବଂ  " ଏକ ଡାକ୍ତର କି ମୌତ "  ନାମରେ ଦୁଇଟି ଫିଲ୍ମ କରିଥିଲେ ।  " ଆର ୟା ପାର "  ତାଙ୍କ ଅଭିନୀତ ଶେଷ ଫିଲ୍ମ ଥିଲା । ୨୦୦୫ ମସିହାରେ ସେ ସ୍ୱାମୀଙ୍କ ସହ ଫିଲ୍ମ ପ୍ରଯୋଜନା କରିଥିଲେ । ପୁରସ୍କାର - ଦୀପା ତାଙ୍କର ଫିଲ୍ମ  " ହମ"  ପାଇଁ ଫିଲ୍ମଫେୟାର ପୁରସ୍କାର ଶ୍ରେଷ୍ଠ ସହ ଅଭିନେତ୍ରୀ ଭାବରେ ପାଇଥିଲେ ।  " ମାୟା ମେମସାହେବ "  ପାଇଁ ତାଙ୍କୁ ଜାତୀୟ ଫିଲ୍ମ ପୁରସ୍କାର ମିଳିଥିଲା । ଫିଲ୍ମୋଗ୍ରାଫି -  2015   (2011)   : ....    2001   (1997) !
ଆଶିଷ ଗଡ଼ନାୟକ (ଜନ୍ମ : ୧୯୭୪), ଜଣେ ଓଡ଼ିଆ ଗାଳ୍ପିକ ଓ ସାମ୍ବାଦିକ  । କଥା ମାସିକ ସାହିତ୍ୟ ପତ୍ରିକାର ସହସମ୍ପାଦକ ଭାବରେ ମଧ୍ୟ କାର୍ଯ୍ୟ କରିଛନ୍ତି । ଅନୁବାଦ ସାହିତ୍ୟରେ ମଧ୍ୟ ସେ ସକ୍ରିୟ । ସେ ପିଲାଦିନରୁ କବିତା ଲେଖିବା ଆରମ୍ଭ କରିଥିଲେ । ରେଭେନ୍ସା ମହାବିଦ୍ୟାଳୟରେ ସ୍ନାତକୋତ୍ତର ଅଧ୍ୟୟନ ସମୟରେ ସେ  "ଭାତ"  ନାମକ ଗପ ଲେଖିଥିଲେ । ସେହି ଗପଟି ୧୯୯୪ମସିହାରେ  "କଥା"  ପତ୍ରିକାରେ ପ୍ରକାଶିତ ହୋଇଥିଲା ଓ ଏହି ଗପପାଇଁ ସେ  "କଥା ନବପ୍ରତିଭା ସମ୍ମାନ"  ପାଇଥିଲେ । ଗପର ପୃଷ୍ଟଭୂମୀ ଥିଲା ମଧ୍ୟବୟସ୍କ ମହିଳାଟିଏ ଅନନ୍ୟୋପାୟ ହୋଇ ଦେହ-ବ୍ୟବସାୟକୁ ଆବୋରୀ ନେବାର କଥା ।
ଫୁଲନ୍ ଦେବୀ  ୧୦ ଅଗଷ୍ଟ ୧୯୬୩-୨୫ ଜୁଲାଇ ୨୦୦୧   "ଡାକୁରାଣୀ"  ନାମରେ ଲୋକପ୍ରିୟ ଜଣେ ଭାରତୀୟ ନାରୀ ଅଧିକାର କର୍ମୀ, ଡାକୁ ଓ ସମାଜବାଦୀ ପାର୍ଟୀର ସଦସ୍ୟା ଥାଇ ପରେ ସାଂସଦ ହୋଇଥିଲେ । ସେ ଗ୍ରାମୀଣ ଉତ୍ତର ପ୍ରଦେଶର ଏକ ଗରିବ ପରିବାରରେ ଜନ୍ମଗ୍ରହଣ କରି ଅପରାଧଜୀବନ ଆଦରିବା ଆଗରୁ ଦାରିଦ୍ର୍ୟ, ବାଲ୍ୟ ବିବାହ ଓ ଏକ ପ୍ରତାଡ଼ିତ ବିବାହ ସହିଥିଲେ । ନିଜ ପିତାମାତାଙ୍କ ସହ ପ୍ରମୁଖ ମତପାର୍ଥକ୍ୟ ହେବା ଏବଂ ନିଜ ସ୍ୱାମୀଙ୍କଦ୍ୱାରା ଏକାଧିକ ଥର ବଳାତ୍କାର ହେବା ପରେ କିଶୋରୀ ଫୁଲନ ପଳାୟନ କରି ଏକ ଡାକୁ ଦଳରେ ଯୋଗଦେଇଥିଲେ । ସେ ସେହି ଗ୍ୟାଙ୍ଗର ଏକମାତ୍ର ମହିଳା ଥିଲେ, ଏବଂ ଜଣେ ଗ୍ୟାଙ୍ଗ ସଦସ୍ୟଙ୍କ ସହ ତାଙ୍କର ସମ୍ପର୍କ ଏବଂ ତହିଁରେ ଜାତିଗତ ପାର୍ଥକ୍ୟ ମିଶିବା ପରେ ଦଳସଦସ୍ୟଙ୍କ ମଧ୍ୟରେ ଗୁଳି ବିନିମୟ ହୋଇଥିଲା । ସେହି ଗୁଳି ବିନିମୟରେ ଫୁଲନଙ୍କ ପ୍ରେମିକ ବିକ୍ରମଙ୍କୁ ନିହତ ହୋଇଥିଲେ । ବିଜେତା ପ୍ରତିଦ୍ୱନ୍ଦ୍ୱୀ ଗୋଷ୍ଠୀ ଫୁଲନଙ୍କୁ ସେମାନଙ୍କ ଗାଁ ବେହମାଇକୁ ନେଇ ଯାଇ ତାଙ୍କୁ ଏକ କୋଠରୀରେ ବନ୍ଦୀ କରି ରଖିଥିଲେ ଏବଂ ଅନେକ ସପ୍ତାହ ଧରି ତାଙ୍କୁ ବାରମ୍ବାର ବଳାତ୍କାର କରିଥିଲେ । ପଳାୟନ କରିବା ପରେ ଫୁଲନ ତାଙ୍କ ମୃତ ପ୍ରେମିକଙ୍କ ଗୋଷ୍ଠୀର ଅବଶିଷ୍ଟାଂଶ ମହ୍ଲ ଜାତିର ଦଳ ସହ ପୁନର୍ବାର ଯୋଗ ଦେଇଥିଲେ । ସେ ସେହି ପୁରୁଷମାନଙ୍କ ମଧ୍ୟରୁ ଅନ୍ୟ ଜଣେ ପ୍ରେମିକ ସହ ଥିଲେ ଏବଂ ଡକାୟତି ଜାରି ରଖିଥିଲେ । କିଛି ମାସ ପରେ ସେ ନିଜେ ଯାହା ଭୋଗିଥିଲେ ତାହାର ପ୍ରତିଶୋଧ ନେବାକୁ ତାଙ୍କର ନୂତନ ଦଳ ବେହମାଇ ଗାଁରେ ପହଞ୍ଚିଥିଲେ । ଫୁଲନଙ୍କ ଦଳ ସେହି ଗାଁର ବାଇଶି ଜଣ ପୁରୁଷଙ୍କୁ ଗୁଳିକରି ହତ୍ୟା କରିଥିଲେ । ପ୍ରାଥମିକ ଜୀବନ ଉତ୍ତର ପ୍ରଦେଶର ଜାଲାଉନ ଜିଲ୍ଲାର  "ଘୁରା କା ପୁର୍ୱା"  ନାମକ ଏକ ଛୋଟ ଗାଁରେ ମହ୍ଲ  (ନାଉରୀଆ) ପରିବାରରେ ଫୁଲନ୍ ଜନ୍ମ ଗ୍ରହଣ କରିଥିଲେ । ସେ ଦେବୀ ଦିନ୍ ଓ ମୂଲାଙ୍କ ଚତୁର୍ଥତମ ସନ୍ତତି ଥିଲେ। ଫୁଲନ୍‌ଙ୍କ ପରିବାର ବହୁତ ଗରିବ ଥିଲେ । ଫୁଲନ୍‌ଙ୍କ କେବଳ ପାଖାପାଖି ଏକ ଏକରର ଚାଷ ଜମି ଥିଲା ଯେଉଁଥିରେ ଏକ ପୁରୁଣା ନିମ୍ବ ଗଛଟିଏ ଥିଲା । ତାଙ୍କ ପରିବାର ଏକ ଯୌଥ ପରିବାର ଥିଲା ଓ ପାରମ୍ପାରିକ ଚଳଣୀ ଥିଲା । ଫୁଲନ୍‌ଙ୍କ ବାପା, ତାଙ୍କ ବାପାଙ୍କ ଭାଇ ଓ ତାଙ୍କ ବାପାଙ୍କ ଭାଇଙ୍କ ପୁଅ ତାଙ୍କ ଏକ ଏକରର ଜମିରେ ଚାଷ କରୁଥିଲେ ଯାହାଦ୍ୱାରା ତାଙ୍କ ବଡ଼ ପରିବାରର ପେଟ ପୋଷଣ ହେଉଥିଲା। ଯେତେବେଳେ ଫୁଲନ୍‌ଙ୍କୁ ୧୧ ବର୍ଷ ହୋଇଥିଲା ସେତେବେଳେ ତାଙ୍କ ଜେଜେବାପାଙ୍କ ଦେହାନ୍ତ ଘଟିଥିଲା । ତେଣୁ ତାଙ୍କ ବାପାଙ୍କ ବଡ଼ ଭାଇ ଘରର ମୂଖିଆ ସାଜିଲେ । ଫୁଲନ୍‌ଙ୍କ ପରିବାର ତାଙ୍କ ପାଇଁ ଏକ ବରପାତ୍ର ଖୋଜିଲେ ଯାହାଙ୍କର ନାମ ପୁତ୍ତି ଲାଲ୍ । ପୁତ୍ତି ଲାଲ୍ ଫୁଲନ୍‌ଙ୍କ ପରିବାରରୁ ୧୦୦ ମାଇଲ ଦୂରରେ ରହୁଥିଲେ ଏବଂ ସେ ଫୁଲନ୍‌ଙ୍କଠାରୁ ୧୨ ବର୍ଷ ବଡ଼ ଥିଲା । ବିବାହ ଜୀବନରେ ଅତ୍ୟାଚାରିତ ହେବାରୁ ସେ ତାଙ୍କ ବାପା ଘରକୁ ଫେରି ଆସିଥିଲେ କିନ୍ତୁ ତାଙ୍କ ବାପଘର ଲୋକେ ତାଙ୍କୁ ପୁଣି ଶାଶୁଘରକୁ ପଠାଇଦେଇଥିଲେ। କିଛି ମାସପରେ ସେ ପୁନର୍ବାର ତାଙ୍କ ବାପାଘରକୁ ଫେରି ଆସିଥିଲେ । ସେ ସମୟରେ ତାଙ୍କ ଶାଶୁଘର ଲୋକେ ତାଙ୍କ ବାପାଘର ଲୋକଙ୍କୁ ତାଙ୍କ ଫୁଲନ୍‌ଙ୍କ ବାପଘର ଲୋକ  ପାଖେ ଫୁଲନ୍‌ଙ୍କୁ ରଖନ୍ତୁ ବୋଲି ପରାମର୍ଶ ଦେଇଥିଲେ, ଅନ୍ତତଃ ସେପର୍ଯ୍ୟନ୍ତ ଯେଉଁ ପର୍ଯ୍ୟନ୍ତ ସେ ଘରୋଇ କାମଦାମ ଠିକ୍ ସେ ଶିଖି ନାହାନ୍ତି।
ଦୁର୍ଗାଚରଣ ମହାନ୍ତି  (୧୯୧୨-୧୯୮୫) ଓଡ଼ିଶାର କୋଣାର୍କ ନିକଟବର୍ତ୍ତି ଗୋପ ଥାନା ଅନ୍ତର୍ଗତ ବୀରତୁଙ୍ଗ ଗ୍ରାମରେ ୧୯୧୨ ମସିହା କାର୍ତ୍ତିକ ଶୁକ୍ଳ ତ୍ରୋୟଦଶୀ ତିଥିରେ ଜନ୍ମ ଗ୍ରହଣ କରିଥିଲେ  ଓଡ଼ିଶାର ସାହିତ୍ଯ ଏକାଡେମୀ ତରଫରୁ ତାଙ୍କ ଲିଖିତ  'ଭଗବାନ ଶଙ୍କରାଚାର୍ୟ'  ପୁସ୍ତକ ୧୯୫୭-୫୮ରେ ପ୍ରଥମ ପୁରସ୍କାରପ୍ରାପ୍ତ ହୋଇଥିଲା  ସଦଗୁରୁ ନିଗମାନନ୍ଦଙ୍କ ଏକନିଷ୍ଠ ଶିଷ୍ଯ ଭାବରେ ସେ ବିଶେଷ ପରିଚିତ ଠାକୁର ନିଗମାନନ୍ଦଙ୍କ ପ୍ରତିଷ୍ଠାନ  'ନୀଳାଚଳ ସାରସ୍ୱତ ସଙ୍ଘ'  ପୁରୀର ସେ ସମ୍ପାଦକ/ପରିଚାଳକ ଥିଲେ  ଠାକୁର ନିଗମାନନ୍ଦଙ୍କ ସ୍ୱରଚିତ ବିଖ୍ଯାତ ଗ୍ରନ୍ଥ ବ୍ରହ୍ମଚର୍ୟ ସାଧନ, ଯୋଗୀଗୁରୁ , ତାନ୍ତ୍ରିକ ଗୁରୁ, ଜ୍ଞାନୀଗୁରୁ ଓ ପ୍ରେମିକଗୁରୁ ପ୍ରଭୁତି ପୁସ୍ତକାବଳୀ ବଙ୍ଗଳା ଭାଷାରୁ ଓଡ଼ିଆରେ ସେ ଅନୁବାଦ କରିଛନ୍ତି  ଏହା ବ୍ଯତିତ ନିଜ ଗ୍ରାମ ବୀରତୁଙ୍ଗର ଭଲ୍ଯୁଣ୍ଟର ଆସୋସିଏନ୍ର ସେ ସଭାପତି ଥିଲେ  ତାଙ୍କର ପ୍ରଚେଷ୍ଟାରେ ବୀରତୁଙ୍ଗ ଗ୍ରାମରେ ସାରସ୍ୱତ ବିଦ୍ଯାପୀଠ ସ୍ଥାପିତ ହୋଇପାରିଛି  ପରିବାର, ଶିକ୍ଷା ପିତାଙ୍କ ନାମ ଗୁଣନିଧି ମହାନ୍ତି  ମାତା ସୁନ୍ଦରମଣି ଦେବୀ  ପିତା ଗୋପ ଥାନା ନାଗପୁର ନିକଟବର୍ତ୍ତୀ ମଦରଙ୍ଗ ଗ୍ରାମରେ ତହସିଲଦାର କାର୍ୟ କରୁଥିଲେ  ମାତା ନୀଳାଚଳ ସାରସ୍ୱତ ମହିଳା ସଙ୍ଘର ସଭାନେତ୍ରି ଥିଲେ ୧୯୨୯ ସାଲରେ ଦୁର୍ଗାଚରଣ ପୁରୀ ଜିଲ୍ଲା ସ୍କୁଲର ୯ମ ଶ୍ରେଣୀର ଛାତ୍ର ଥିଲେ  ଆଧ୍ଯାତ୍ମିକ ବିକାଶ ୧୯୨୯ ସାଲ ସେପ୍ଟମ୍ବର ମାସରେ ଠାକୁର ନିଗମାନନ୍ଦଙ୍କ ସହିତ ତାଙ୍କର ପ୍ରଥମ ଦର୍ଶନ ହୋଇଥିଲା  ୧୯୩୪ ମସିହା ଜୁନ୍ ୫ ତାରିଖ ଦିନ ନୀଳାଚଳ କୁଟୀରରେ ସେ ଠାକୁର ନିଗମାନନ୍ଦଙ୍କଠାରୁ ଦୀକ୍ଷା ଲାଭ କରିଥିଲେ  ସେହିଦିନଠାରୁ ସେ ଉତ୍କଳରେ ନିଗମାନନ୍ଦଙ୍କ ଭାବଧାର ପ୍ରଚାର କରି ନିଗମାନନ୍ଦଙ୍କ ଅନୁଷ୍ଠାନ ନୀଳାଚଳ ସାରସ୍ୱତ ସଙ୍ଘର ସମ୍ପାଦକ ଓ ପରିଚାଳକ ରହି ଆସିଥିଲେ  ପୁସ୍ତକ ରଚନା ପ୍ରଣୀତ ତାଙ୍କ ପ୍ରଣୀତ ଶ୍ରୀ ଶ୍ରୀ ଠାକୁର ନିଗମାନନ୍ଦ, ନୀଳାଚଳ ବାଣୀ, ସଂସାର ପଥେ (୪ ସ୍କନ୍ଧ -ଭାବନା, ସିଦ୍ଧି , ସାଧନା, ସଂଗ୍ରାମ), ନିଗମ ତତ୍ତ୍ୱ, ନିଗମ ଉପଦେଶ, ଭକ୍ତସମ୍ମିଳନୀ ବହୁଗ୍ରନ୍ଥ ଉତ୍କଳରେ ନିଗମାନନ୍ଦଙ୍କ ଭାବଧାରା ସମ୍ବନ୍ଧରେ ସର୍ବସାଧାରଣଙ୍କୁ ଅବହିତ କରିପାରିଛି  । ନିମ୍ନଲିଖିତ ତାଙ୍କ ରଚିତ ପୁସ୍ତକ ମହିଳା ଭକ୍ତମାନଙ୍କୁ ଆଦର୍ଶ ନାରୀ ଜୀବନଯାପନରେ ଅନୁପ୍ରାଣିତ କରିଅଛି : ସତିଚରିତ ମାଳା- ଆଦ ର୍ଶ ନାରୀ ଯୀବନ ସତିଚରିତ ମାଳା-ଆଦର୍ଶ ଗୃହିଣୀ ସତିଚରିତ ମାଳା-ଆଦର୍ଶ ନାରୀ ତତ୍ତ୍ୱ ସତିଚରିତ ମାଳା-ଆଦର୍ଶ ଜନନୀ ଅନୁବାଦ ଠାକୁର ନିଗମାନନ୍ଦଙ୍କ ସ୍ୱଚରିତ ଯୋଗୀଗୁରୁ, ଜ୍ଞାନୀଗୁରୁ, ତାନ୍ତ୍ରିକ ଗୁରୁ ଓ ପ୍ରେମିକଗୁରୁ ଓ ବ୍ରହ୍ମଚର୍ଯ ସାଧନ ପୁସ୍ତକ ଗୁଡ଼ିକ, ସ୍ୱାମୀ ପ୍ରେମାନନ୍ଦ ସରସ୍ୱତୀଙ୍କ ପ୍ରଣୀତ ଶ୍ରୀ ଶ୍ରୀ ନିଗମାନନ୍ଦ କଥାମୃତ, ନାରାୟଣୀ ଦେବୀଙ୍କ ରଚିତ ଶ୍ରୀ ଶ୍ରୀ ନିଗମାନନ୍ଦ ଜୀବନ ପ୍ରସଙ୍ଗ ଓ ଶିଶିର କୁମାର ବସୁଙ୍କ ସମ୍ପାଦିତ ଶ୍ରୀ ଶ୍ରୀ ନିଗମାନନ୍ଦ କଥା ସଂଗ୍ରହ ପ୍ରଭୃତି ପୁସ୍ତକାବଳୀ ଓଡ଼ିଆ ଭାଷାରେ ଅନୁବାଦ କରିଛନ୍ତି । ଏହା ବ୍ଯତୀତ ତ୍ରୈମାସିକ ପତ୍ରିକା  'ସଙ୍ଘ ସେବକ' ର ନିଜେ ସମ୍ପାଦକ ରହି ଏହାର ୨୮ ସ୍କନ୍ଧ ପ୍ରଣୟନ କରିଛନ୍ତି । ପୁରସ୍କାର ଓ ସମ୍ମାନ 200    ୧୯୫୬-୫୮ରେ ଓଡ଼ିଆ ସାହିତ୍ଯ ଏକାଡେମୀ ପ୍ରଥମ ପୁରସ୍କାର ପ୍ରାପ୍ତପୁସ୍ତକ, ଭଗବାନ ଶଙ୍କରାଚାର୍ୟ ୧୯୫୬-୫୮ରେ ତାଙ୍କ ଲିଖିତ ଭଗବାନ ଶଙ୍କରାଚାର୍ୟ ପୁସ୍ତକ ଓଡ଼ିଆ ସାହିତ୍ଯ ଏକାଡେମୀର ପ୍ରଥମ ପୁରସ୍କାର ପ୍ରାପ୍ତ ହୋଇଥିଲା । ମୁଖ୍ଯ ଅବଦାନ ୧୯୬୪ରେ ତାଙ୍କ ପ୍ରଚେଷ୍ଟାରେ ବୀରତୁଙ୍ଗ ଗ୍ରାମରେ ସତ୍ ଶିକ୍ଷାର ବିସ୍ତାର ନିମନ୍ତେ ସାରସ୍ୱତ ବିଦ୍ଯାପୀଠ ସ୍ଥାପିତ ହୋଇପାରିଛି । ସେ ଉକ୍ତଳ ପ୍ରାଦେଶିକ ଭକ୍ତ ସମ୍ମିଳନୀର ଆୟୋଜନା ଓ ପରିଚାଳନା, ନୀଳଚଳ କୁଟୀର ଓ ସ୍ମୃତିମନ୍ଦିରର ସୁରକ୍ଷା ଓ ଉତ୍କଳରେ ଠାକୁର ନିଗମାନନ୍ଦଙ୍କ ଭାବଧାରା ପ୍ରଚାରରେ ମୁଖ୍ଯ ଭୂମିକା ଗ୍ରହଣ କରି ଆସିଛନ୍ତି । ତାଙ୍କରି ପ୍ରେରଣାରେ ଉତ୍କଳରେ ବହୁ ଆସନ ମନ୍ଦିର ପ୍ରତିଷ୍ଠା ହୋଇପାରିଛି ।
ତାନିଆ ସଚଦେବ  (ଜନ୍ମ ୨୦ ଅଗଷ୍ଟ ୧୯୮୬) ଜଣେ ଭାରତୀୟ ଚେସ ଖେଳାଳି ତ‌ଥା ଇଣ୍ଟରନ୍ୟାସନାଲ ମାଷ୍ଟର ଏବଂ ୱମେନ୍ ଗ୍ରାଣ୍ଡମାଷ୍ଟରର ବିଜେତା  । ସେ ଜଣେ ଟିପ୍ପଣୀକାର ମଧ୍ୟ ଅଟନ୍ତି । ପ୍ରାରମ୍ଭିକ ବର୍ଷ ତାନିଆ ଦିଲ୍ଲୀରେ ଜନ୍ମ ଗ୍ରହଣ କରିଥିଲେ । ସେ ଯେତେବେଳେ ୬ ବର୍ଷର ହୋଇଥିଲେ ତାଙ୍କୁ ତାଙ୍କ ମା ଏହି ଖେଳ ଷିତ ପରିଚୟ କରାଇଥିଲେ । ତାଙ୍କୁ ତାଙ୍କ ପିତାମାତା ଏହି ଖେଳରେ ତାଙ୍କୁ ଉତ୍ତମ ପ୍ରଶିକ୍ଷଣ ଦେଇଥିଲେ । ସେ ଯେତେବେଳେ ୮ ବର୍ଷର ହୋଇଥିଲେ ସେତେବେଳେ ସେ ବିଶ୍ୱବିଜେତା ହୋଇଥିଲେ । ଛୋଟପିଲା ଭାବେ ସେ ବୋହୁତ ଗୁଡିଏ ମ୍ୟାଚ ଜିତିଛନ୍ତି। ତାଙ୍କ କାରିୟରର ସଫଳତାର ପରିଚାୟକ ହେଉଛି, ଅଣ୍ଡର୍ ୧୨ ଚାମ୍ପିୟନସିପ୍, ୨୦୦୦ ମସିହାରେ ଏସିୟନ ୟୁ୧୪ ଚାମ୍ପିୟନସିପ୍, ୧୯୯୮ରେ ଅଣ୍ଡର୍ ୧୨ ଚାମ୍ପିୟନସିପ୍ରେ ବ୍ରୋଞ୍ଜ ଜିତିବା । ୨୦୦୨ ମାସିହାରେ ସେ ମାରାୱିଲାରେ ଏସିୟନ ଜୁନିୟର ଗର୍ଲ୍ସ ଚାମ୍ପିୟନସିପ୍ ଜିତିଥିଲେ । ଜାତୀୟ ଏବଂ ଆନ୍ତର୍ଜାତୀୟ ପ୍ରଶଂସା ୨୦୦୫ ମସିହାରେ ସେ ୮ମ ଝିଅ ଥିଲେ ଯିଏ ୱେମନ୍ ଗ୍ରାଣ୍ଡମାଷ୍ଟରର ବିଜେତା ଆୱାର୍ଡ ପାଇଥିଲେ। ୨୦୦୬ ଏବଂ ୨୦୦୭ରେ ସେ ନ୍ୟାସ୍ନାଲ ୱେମନ୍ସ ପ୍ରିମିୟର ପ୍ରେସ୍ ଚାମ୍ପିୟନସିପ୍‌ର ବିଜେତା ହୋଇଥିଲେ । ଏହା ଷିତ ସେ ଏସୀୟ ୱେମନ୍ସ ଚାମ୍ପିୟନସିପ୍‌ର ମଧ୍ୟ ବିଜେତା ଅଟନ୍ତି । ତାଙ୍କୁ ୨୦୦୯ରେ ଅର୍ଜୁନ ଆୱାର୍ଡ ପ୍ରଦାନ କରାଯାଇଥିଲା । ସେ ରେଇକଜାଭିକ୍ରେ ବେଷ୍ଟ ୱେମନ୍ସ ଉପ‌ହାର ଜିତିଥିଲେ । କୁଲୁତାରାରେ କମନ୍‌ୱେଲ୍‌ଥ ଗେମ୍ସରେ ମଧ୍ୟ ଜିତିଥିଲେ । ୨୦୦୮ ମସିହାରେ ସେ ଭାରତୀୟ ଦଳ ପାଇଁ ୱେମନ୍ସ ଚେସ ଅଲିମ୍ପିୟାଡ୍ସରେ ଖେଳିଥିଲେ । ୨୦୦୯ ଏବଂ ୨୦୧୧ ମସିହାରେ ୱର୍ଲଡ ଟିମ ଚେସ ଚାମ୍ପିୟନସିପ୍‌ରେ ଖେଳିଥିଲେ । ଇସ୍ତାନବୁଲରେ ୨୦୧୨ ୱେମନ୍ସ ଚେସ ଅଲିମ୍ପିୟାଡ୍ସରେ ବ୍ରୋଞ୍ଜ ଜିତିଥିଲେ । ୱମେନ୍ସ ଏସୀୟ ଚେସ ଚାମ୍ପିୟନସିପ୍‌ର ୨୦୦୮,୨୦୦୯, ୨୦୧୨ ଏବଂ ୨୦୧୪ରେ ଦଳ ସ‌ହିତ ୪ଟି ସିଲଭର ଜିତିଥିଲେ । ବ୍ୟକ୍ତିଗତ ଜୀବନ ସେ ବସନ୍ତ ବିହାର ଦିଲ୍ଲୀରେ ମଡର୍ନ ବିଦ୍ୟାଳୟରେ ପଢୁଥିଲେ । ସେ ଶ୍ରୀ ଭେଙ୍କଟେଶ୍ୱର କଲେଜରୁ ସ୍ନାତକ ହାସଲ କରିଥିଲେ । ସେ ବିରାଜ କଟାରିଆଙ୍କୁ ୨୦୧୪ରେ ବିବାହ କରିଛନ୍ତି । ରେଡବୁଲ୍ କମ୍ପାନୀ ତାଙ୍କର ପ୍ରଜୋଯକ ଅଟେ ।
ଜାତୀୟ ରାଜପଥ ୧୬  ( 16) ,  (ପୂର୍ବ ନାମ 5), ଭାରତର ଏକ ମୁଖ୍ୟ ରାଜପଥ  । ଏହା ଭରତର ପୂର୍ବ ତଟବର୍ତୀ ରାଜ୍ୟ ସମୂହ ପଶ୍ଚିମ ବଙ୍ଗ, ଓଡ଼ିଶା, ଆନ୍ଧ୍ର ପ୍ରଦେଶ ଓ ତାମିଲନାଡୁ ଦେଇ ଯାଇଛି । ପରେ ଏହା ପୁନଃ ନାମିତ ହେଇ କଲିକତାଠାରେ ଜାତୀୟ ରାଜପଥ -୧୯ ସଙ୍ଗେ ମଧ୍ୟ ମିଳିତ ହେଇଛି । ଏହା ଦକ୍ଷିଣ ଭାରତର ଚେନ୍ନଇଠାରେ ଶେଷ ହୁଏ । ଏହା ଭାରତ ସରକାରଙ୍କ ରାଜପଥ ଉନ୍ନୟନ ପାଇଁ କରା ଯାଇଥିବା ସୁବର୍ଣ୍ଣ ଚତୁର୍ଭୁଜ ପ୍ରକଳ୍ପର ଅନ୍ତର୍ଭୁକ୍ତ । ପଥ ଏହି ରାଜପଥ ପୂର୍ବ, ଓ ଦକ୍ଷିଣ ଭାରତର ଅନେକ ମୁଖ୍ୟ ସହର , ବାଣିଜ୍ୟ କେନ୍ଦ୍ର , ଶିଳ୍ପାଞ୍ଚଳ ଦେଇ ଯାଇଛି । ଏହା କଲିକତାରୁ -୬ ସହ ମିଶି କରି ବାହାରିଛି । ତା ପରେ ଖଡଗପୁର ଠାରେ ଅଲଗା ହୋଇ ଓଡ଼ିଶାରେ ପ୍ରବେଶ କରିଛି । ବାଲେଶ୍ୱର, ଭଦ୍ରଖ, ଯାଜପୁର, କଟକ, ଭୁବନେଶ୍ଵର, ଖୋର୍ଦ୍ଧା, ଚିଲିକା, ବ୍ରହ୍ମପୁର ଦେଇ ଗଲା ପରେ ଏହା ଆନ୍ଧ୍ର ପ୍ରଦେଶର ଶ୍ରୀକାକୁଲମ, ବିଶାଖାପାଟଣା, ରାଜାମହେନ୍ଦ୍ରୀ , ଏକୁରୁ, ବିଜୟୱାଡା, ଗୁଣ୍ଟୁର , ନେଲୋର ଦେଇ ତାମିଲନାଡୁର ଚେନ୍ନାଇରେ ପ୍ରବେଶ କରେ । -୧୬ର ସମୁଦାୟ ଦୈର୍ଘ୍ୟ ୧,୫୩୩ କିଲୋମିଟର ।
ସୁବର୍ଣ୍ଣ ଜଳେଶ୍ୱର ମନ୍ଦିର ଭୁବନେଶ୍ୱରରେ ଥିବା ଏକ ଶୈବ ମନ୍ଦିର ଅଟେ । ଏହି ମନ୍ଦିର ସୋମବଂଶୀୟ ରାଜାଙ୍କଦ୍ୱାରା ଦଶମ ଶତାବ୍ଦୀରେ ନିର୍ମିତ । ଅବସ୍ଥିତି ସୁବର୍ଣ୍ଣ ଜଳେଶ୍ୱର ମନ୍ଦିର ପର୍ଶୁରାମେଶ୍ୱର ମନ୍ଦିରରୁ ବିନ୍ଦୁ ସାଗର ପର୍ଯ୍ୟନ୍ତ ଯାଇଥିବା କୋଟିତୀର୍ଥେଶ୍ୱର ରାସ୍ତାର ବାମପାର୍ଶ୍ୱରେ ଅବସ୍ଥିତ । ବିବରଣୀ ମନ୍ଦିର ଯେଉଁ ସ୍ଥାନରେ ଅବସ୍ଥିତ, ସେଠାରେ ପୂର୍ବରୁ ସ୍ୱର୍ଣ୍ଣକାରମାନେ ବସବାସ କରୁଥିଲେ । ଏହି କାରଣରୁ ମନ୍ଦିରଟିର ନାମ ସୁବର୍ଣ୍ଣକାର ବୋଲି ବିଶ୍ୱାସ କରାଯାଏ । ସୁବର୍ଣ୍ଣ ଜଳେଶ୍ୱର ମନ୍ଦିରର ବିମାନ ରେଖା ଶୈଳୀରେ ନିର୍ମିତ, ମାତ୍ର ଏହାର ଜଗମୋହନ ନାହିଁ । ପଞ୍ଚରଥ ଶୈଳୀରେ ଏହି ମନ୍ଦିର ତିଆରି ହୋଇଛି । ମନ୍ଦିର ଦ୍ୱାରରେ ନବଗ୍ରହ ପ୍ୟାନେଲ ଦେଖାଯାଏ, କିନ୍ତୁ ନବଗ୍ରହଙ୍କ ଦ୍ୱିପାର୍ଶ୍ୱରେ ଦୁଇ ଗଣଙ୍କର ମୂର୍ତ୍ତି ରହିଛି । ଯମୁନା ଏବଂ ଗଙ୍ଗା ନାମକ ଦୁଇଜଣ ଦେବୀଙ୍କ ମୂର୍ତ୍ତି ସୁବର୍ଣ୍ଣ ଜଳେଶ୍ୱର ମନ୍ଦିରର ଦ୍ୱାରପାଳ ଭାବେ ଅବସ୍ଥାପିତ । ଗଙ୍ଗା ନିଜ ସହଚରୀଙ୍କ ଏବଂ ଅସ୍ପଷ୍ଟ ଦେଖାଯାଉଥିବା କୌଣସି ବାହାନ ସହିତ ଥିବା ବେଳେ ଯମୁନାଙ୍କ ମୂର୍ତ୍ତି ନିଜ ବାହାନ କଇଁଚ ସହିତ ଅଛନ୍ତି । ମନ୍ଦିର ସମ୍ମୁଖରେ ନନ୍ଦିଙ୍କ ମୂର୍ତ୍ତି ଏବଂ ଦେବୀ ଧରଣୀଙ୍କ ମୂର୍ତ୍ତି ରହିଛି ।
ସୁଚେତା କୃପାଲାନି  (ପୂର୍ବବର୍ତ୍ତୀ ମଜୁମଦାର, ୨୫ ଜୁନ ୧୯୦୮ - ୧ ଡିସେମ୍ବର ୧୯୭୪ ) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଓ ରାଜନେତ୍ରୀ ଥିଲେ  । ୧୯୬୩ ମସିହା ଅକ୍ଟୋବର ମାସରେ ସେ ଭାରତର ସର୍ବପ୍ରଥମ ମହିଳା ଓ ଉତ୍ତର ପ୍ରଦେଶର ମୁଖ୍ୟ ମନ୍ତ୍ରୀ ଭାବରେ କାର୍ଯ୍ୟ ଭାର ଗ୍ରହଣ କରି ୧୯୬୭ ମସିହା ଯାଏ ଶାସନ ଭାର ସମ୍ଭାଳି ଥିଲେ। ତାଙ୍କ ରାଜ୍ୟକାଳ ମଧ୍ୟରେ ଉତ୍ତର ପ୍ରଦେଶ ସରକାରୀ କର୍ମଚାରୀମାନେ କରିଥିବା ୬୨ ଦିନର ଆନ୍ଦୋଳନକୁ ସେ ଖୁବ ଦୃଢ଼ ଭାବରେ ମୁକାବିଲା କରିଥିଲେ । ପ୍ରାରମ୍ଭିକ ଜୀବନ ସୁଚେତାଙ୍କ ଜନ୍ମ ତତ୍କାଳୀନ ପଞ୍ଜାବର ଅମ୍ବାଲାଠାରେ ହୋଇଥିଲା ।  (ତାହା ବର୍ତ୍ତମାନ ହରିୟାଣା ରାଜ୍ୟରେ ରହିଛି ) ତାଙ୍କର ପିତାମାତା ବଙ୍ଗାଳୀ ବ୍ରାହ୍ମ ସମାଜର ଥିଲେ  । ସେ ଇନ୍ଦ୍ରପ୍ରସ୍ଥ କଲେଜ ଓ ପଞ୍ଜାବ ବିଶ୍ୱବିଦ୍ୟାଳୟରେ ପାଠ ପଢିସାରି ବନାରସ ହିନ୍ଦୁ ବିଶ୍ୱବିଦ୍ୟାଳୟରେ ସାମ୍ବିଧାନିକ ଇତିହାସରେ ଅଧ୍ୟାପିକା ଥିଲେ । ୧୯୩୬ ମସିହାରେ ସେ ତାଙ୍କଠାରୁ ୨୦ ବର୍ଷ ବଡ଼ କଂଗ୍ରେସ ନେତା ଆଚାର୍ଯ୍ୟ କୃପାଲାନିଙ୍କୁ ବିବାହ କରିଥିଲେ । ମହାତ୍ମା ଗାନ୍ଧୀଙ୍କ ପ୍ରସ୍ତାବ ଅନୁସାରେ ଏହି ବିବାହ ହୋଇଥିଲା । ସ୍ୱାଧୀନତା ସଂଗ୍ରାମ ଓ ସ୍ୱାଧୀନତା ତାଙ୍କ ସମକାଳୀନ ନେତ୍ରୀ ଅରୁଣା ଆସଫ୍ ଅଲ୍ଲୀ ଓ ଉଷା ମେହେଟାଙ୍କ ପରି ସୁଚେତା ମଧ୍ୟ ମହାତ୍ମା ଗାନ୍ଧୀଙ୍କଦ୍ୱାରା ପ୍ରେରିତ ହୋଇ ଭାରତ ଛାଡ଼ ଆନ୍ଦୋଳନରେ ନିଜକୁ ସାମିଲ କରିଥିଲେ । ପରେ ବିଭାଜନ ଜନିତ ଦଙ୍ଗା ସମୟରେ ସେ ମହାତ୍ମା ଗାନ୍ଧୀଙ୍କ ସହ କାର୍ଯ୍ୟ କରିଥିଲେ । ଭାରତ ସ୍ୱାଧୀନତା ହେବା ପୂର୍ବରୁ ସମ୍ବିଧାନ ପ୍ରଣୟନ ପାଇଁ ଗଠିତ ବିଧାୟକ ସଭାକୁ ସେ ନିର୍ବାଚିତ ହେଇଥିଲେ । ଭାରତର ନୂତନ ସମ୍ବିଧାନର ରୂପରେଖା ନିର୍ଦ୍ଧାରଣ ପାଇଁ ଗଠିତ ସବ-କମିଟିରେ ସେ ରହିଥିଲେ । ସ୍ୱାଧୀନ ଭାରତର ସମ୍ବିଧାନ ସଭାର ପ୍ରଥମ ଅଧିବେଶନରେ ସେ ବନ୍ଦେ ମାତରମ୍ ଗାନ କରିଥିଲେ । ଏହା ପରେ ପ୍ରଧାନ ମନ୍ତ୍ରୀ ନେହେରୁ ତାଙ୍କର ବିଖ୍ୟାତ  " ଟ୍ରିଷ୍ଟ୍ ଓ୍ବିଥ୍ ଡେଷ୍ଟିନି   "  ଭାଷଣ ଦେଇଥିଲେ । ୧୯୪୦ ମସିହାରେ ସ୍ଥାପିତ ହେଇଥିବା  "ସର୍ବ ଭାରତୀୟ ମହିଳା କଂଗ୍ରେସ "  ସୁଚେତା କୃପାଲାନି ସ୍ଥାପନ କରିଥିଲେ । ସ୍ୱାଧୀନତା ପରବର୍ତ୍ତୀ ସ୍ୱାଧୀନତା ପରେ ସୁଚେତା ସକ୍ରିୟ ରାଜନୀତିରେ ରହି ୧୯୫୨ ସାଧାରଣ ନିର୍ବାଚନରେ ସେ ନୂଆ ଦିଲ୍ଲୀରେ ଏକ ନୂତନ ଦଳ କେ ଏମ ପି ପି  (କିଷାନ ମଜଦୁର ପ୍ରଜା ପାର୍ଟି)ତରଫରୁ ନିର୍ବାଚନ ଲଢ଼ି କଂଗ୍ରେସ ଦଳର ମନମୋହିନୀ ସହଗଳଙ୍କୁ ପରାସ୍ତ କରିଥିଲେ  । ସେହି ସମୟରେ ତାଙ୍କ ସ୍ୱାମୀଙ୍କ ସହ ସେ କଂଗ୍ରେସ ଦଳ ଛାଡ଼ି ସେହି ନୂତନ ଦଳ ଗଠନ କରିଥିଲେ । ତେବେ ପରେ ସେ କଂଗ୍ରେସକୁ ପ୍ରତ୍ୟାବର୍ତ୍ତନ କରି ପରବର୍ତ୍ତୀ ନିର୍ବାଚନ କଂଗ୍ରେସ ପ୍ରାର୍ଥିନୀ ଭାବରେ ଜିତି ଥିଲେ । ଏହା ପରେ ସେ ଉତ୍ତର ପ୍ରଦେଶର ଗୋଣ୍ଡା ନିର୍ବାଚନ ମଣ୍ଡଳୀରୁ ପାର୍ଲିଆମେଣ୍ଟ ନିର୍ବାଚନ ଜିତିଥିଲେ । ପରେ ସେ ଉତ୍ତର ପ୍ରଦେଶ ବିଧାନ ସଭା ନିର୍ବାଚନରେ ପ୍ରାର୍ଥୀ ହେଇ ବିଜୟିନୀ ହେଇଥିଲେ ଓ ୧୯୬୦ ମସିହାରୁ ୧୯୬୩ ମସିହା ଯାଏ ରାଜ୍ୟର ଶ୍ରମ ବିଭାଗ , ଶିଳ୍ପ ଓ ଗୋଷ୍ଠୀ ଉନ୍ନୟନ ବିଭାଗ ମନ୍ତ୍ରୀ ପଦ ଗ୍ରହଣ କରିଥିଲେ । ସୁଚେତା ୧୯୭୧ ମସିହାରେ ରାଜନୀତିରୁ ସନ୍ୟାସ ଗ୍ରହଣ କରି ୧୯୭୪ରେ ତାଙ୍କର ପରଲୋକ ପର୍ଯ୍ୟନ୍ତ ନିରୋଳା ଜୀବନ ଯାପନ କରିଥିଲେ ।
ଆଟପୁର ଗାଁ ଓଡ଼ିଶାର ବାଲେଶ୍ୱର ଜିଲ୍ଲାର ସୋର ବ୍ଲକ ଅନ୍ତର୍ଗତ ସୋର ଥାନା ଅଧୀନରେ ଥିବା ଏକ ଗାଆଁ  ଗମନାଗମନ ଏହା ସୋର ନିକଟରେ ଅବସ୍ଥିତ । ଏହା ବାଲେଶ୍ୱରଠାରୁ ୪୫ କି.ମି. ଦୂରରେ ଅବସ୍ଥିତ । ବିଶେଷତା ଏଠାରେ ପିତା କାଳିଆ ନାମରେ ଏକ ଛୋଟ ନଈ ବହି ଯାଇଛି । ଶିକ୍ଷା ବିଦ୍ୟାଳୟ ଏହି ଗାଁରେ ଆଟପୁର ମଧ୍ୟ ଇଂରାଜୀ ବିଦ୍ୟାଳୟ ଓ ଦିନବନ୍ଧୁ ଉଚ୍ଚବିଦ୍ୟାପୀଠ ଅଛି । ଅନ୍ୟାନ୍ୟ ପର୍ଯ୍ୟଟନ ଏହି ଗାଆଁଠାରୁ ଅଳ୍ପ ଦୂରରେ ସତ୍ୟସାଇ ମନ୍ଦିର ଅଛି ।
ବାନୋ ଜାହାଙ୍ଗୀର କୋୟାଜୀ  ୨୨ ଅଗଷ୍ଟ ୧୯୧୮   ୧୫ ଜୁଲାଇ ୨୦୦୪  ପରିବାର ନିୟୋଜନ ଓ ଜନସଂଖ୍ୟା ନିୟନ୍ତ୍ରଣରେ ଜଣେ ଭାରତୀୟ ଡାକ୍ତର । ସେ ପୁନେର କିଙ୍ଗ୍ ଏଡୱାର୍ଡ୍ ମେମୋରିଆଲ୍ ଚିକିତ୍ସାଳୟର ନିର୍ଦ୍ଦେଶକ ଥିଲେ ଓ ଭାରତର ତୃତୀୟ ବୃହତ୍ତ ରାଜ୍ୟ ମହାରାଷ୍ଟ୍ରର ଗ୍ରାମରେ ଗୋଷ୍ଠୀ ସ୍ୱାସ୍ଥ୍ୟକେନ୍ଦ୍ର ପାଇଁ କାମ କରିଥିଲେ । ସେ କେନ୍ଦ୍ର ସରକାରଙ୍କ ପରାମର୍ଶଦାତା ଥିଲେ । ସେ ୧୯୮୯ରେ ପଦ୍ମ ଭୂଷଣ ଓ ୧୯୯୩ରେ ରମଣ ମାଗାସେସେ ସମ୍ମାନ ପାଇଥିଲେ ।
ଶିଶିରା ଦାସ  (ଶିଶିରା ମହାନ୍ତି) ଜଣେ ଓଡ଼ିଆ ଗାୟିକା । ଆକାଶବାଣୀ କଟକ କେନ୍ଦ୍ରରୁ ତାଙ୍କର ଅନେକ ଗୀତ ପ୍ରଚାରିତ ହୋଇଥିଲା।
କାମ ଧନ୍ଦା ଅନ୍ୱେଷଣରେ ରାଜ୍ୟ ବାହାରକୁ ଯାଉଥିବା ଶ୍ରମିକମାନଙ୍କୁ ପ୍ରବାସୀ ଶ୍ରମିକ କୁହାଯାଏ । ଓଡ଼ିଶାରେ ଏହି ସମସ୍ୟା ଦିନ‌କୁ ଦିନ ଗମ୍ଭିର ହେବାରେ ଲାଗିଛି । ବିଶେଷକରି ୧୯୯୯ ମସିହାର ମହାବାତ୍ୟା ପରେ ଏହା ବଢ଼ିବାରେ ଲାଗିଛି । ବିଶେଷକରି ପଶ୍ଛିମ ଓଡ଼ିଶାରୁ ଆନ୍ଧ୍ରପ୍ରଦେଶ ଓ ରାୟପୁର ଅଞ୍ଛଳକୁ ଇଟାଭାଟିରେ କାମ ପାଇଁ ପରିବାର ସ‌ହ ଲୋକମାନେ ଯାଇଥାନ୍ତି । ସେଠାରେ ନାନା ପ୍ରକାରର ଶୋଷଣର ଶିକାର ହୋଇଥାନ୍ତି । ଏପରିକି ଅନେକ ସମୟରେ ଇଟାଭାଟିର ମାଲିକମାନେ ସେମାନଙ୍କୁ ବନ୍ଧକ ରଖିଦିଅନ୍ତି । ସେହିପରି ଦକ୍ଷିଣ ଓଡ଼ିଶାରୁ ଅନେକ ଲୋକ ଦାଦନ ଖଟିବାକୁ ସୁଦୁର ସୁରାଟ, ମୁମ୍ବଇ ଇତ୍ୟାଦି ଯାଗାକୁ ଯାଇଥାନ୍ତି । ଏବେ ଦିନକୁ ଦିନ ଅଧିକରୁ ଅଧିକ ଯୁବକମାନେ ଉପକୂଳ ଓଡ଼ିଶାରୁ କେରଳ, ତାମିଲନାଡୁ,ହୈଦେରାବାଦ ଆଦି ଯାଗାକୁ ‌‌‌‌‌‌‌‌‌‌‌‌ ‌‌ବ‌ହୁ ମାତ୍ରାରେ ଯାଉଛନ୍ତି । ପ୍ରବାସୀ ଶ୍ରମିକମାନଙ୍କ ଦିନ‌କୁଦିନ ବଡଢ଼ୁଥିବା ସଂଖ୍ୟା ସ‌ହିତ ତାଳଦେଇ ସେମାନଙ୍କର ସମସ୍ୟା ମଧ୍ୟ ବଢ଼ି ଚାଲିଛି । ବିନା ପରିଚୟ ପତର ରେ, ବିନା ଲାଈସେନ୍ସରେ ବାହାର ରାଜ୍ୟକୁ ଯାଈ ଠିକାଦାରମାନଙ୍କଦ୍ୱାରା ବିଭିନ୍ନ ବିପଦଜନ କ କାମରେ ନିଯୁକ୍ତ ହୋଇଥାନ୍ତି । ସେଠାରେ ସେମାନଙ୍କୁ ଠିକ୍ରେ ମଜୁରି ମିଳି ନ ଥାଏ,ଭଲରେ ଖାଈବାକୁ ମିଳି ନ ଥାଏ,ରହିବା ପାଈଂ ଅସ୍ୱାସ୍ଥ୍ଯକର ପରିବେଶ ମିଳିଥାଏ । ଅନେକ ସମୟରେ ସେଠାକାର ପୋଲିସ ମଧ୍ୟ ପରିଚୟ ପତ୍ର ଜାଞ୍ଚ ଆଳରେ ଅନେକ ହ ଈରାଣ ହରକତ କରିଥାନ୍ତି।ଇଟାଭାଟିରେ ଖଟୁଥିବା ଲୋକେ ଅଧିକ ହଈରାଣ ହୋଇଥାନ୍ତି। କାରଣ ସେମାନେ ପିଲାଛୁଆ ନେଇ ଯାଈଥାନ୍ତି । ସାହୁକାରଠାରୁ ଅଗ୍ରୀମ ଆକାରରେ ଟଙ୍କା ନେଇଥିବାରୁ ପରିବାରସହ ଚାରି ଛ ଅ ମାସ ଧରି ସେମାନଙ୍କୁ ଅକ ଥନୀୟ ଯନ୍ତ୍ରଣା ଭୋଗିବାକୁ ପଡେ। କାମରୁ ଫେରିଲାବେଳେ ସେମାନେ ଖାଲି ହାତରେ ଫେରିଥାନ୍ତି। କିନ୍ତୁ ଉପକୁଳ ଅଞ୍ଚଳରୁ ଯାଉଥିବା ଅର୍ଦ୍ଧ ଶିକ୍ଷିତ ଯୁବକମାନଙ୍କ ସମସ୍ୟା ଟିକେ ଅଲଗା । ସେମାନେ ମୁଖ୍ୟତ କେରଳ, ତାମିଲନାଡୁ, ହୈଦେରାବାଦ, ସୁରଟ, ମୁମ୍ବାଈ, କଲିକତା, ଦିଲ୍ଲୀ ଆଦି ସ୍ଥାନରେ ବିଭିନ୍ନ କମ୍ପାନିରେ କିମ୍ବା କାରଖାନାରେ ଦିନ ମଜୁରୀଆ ହିସାବରେ କାମ କରିଥାନ୍ତି । ଠିକାଦାର ଅବା କମ୍ପାନୀ ଏମାନଙ୍କୁ ଶୋଷଣ କଲେ ମଧ୍ୟ ଏମାନେ ମଜୁରୀ ପାଇଥାନ୍ତି ।
ସରୱାତ ପର୍ବତମାଳା  ଇଂରାଜୀ ଭାଷାରେ ଆରବୀୟ ଭାଷାରେ               ସରାତ ନାମରେ ମଧ୍ୟ ପରିଚିତ । ଆରବୀୟ ଉପଦ୍ୱୀପର ପଶ୍ଚିମଆଂଶରେ ଏହି ପର୍ବତମାଳା ଅବସ୍ଥିତ । ଲୋହିତ ସାଗରର ପୂର୍ବ ତଟ ସହିତ ଏହି ପର୍ବତମାଳା ସମାନ୍ତରାଳ ଭାବେ ବ୍ୟାପ୍ତ । ଫିଫା ପର୍ବତମାଳା, ଆସିର ପର୍ବତମାଳା ଓ ହିଜାଜ ପର୍ବତମାଳା ଓ ମିଦ୍ୟାନ ପର୍ବତମାଳାକୁ ମିଶାଇ ସରୱାତ ପର୍ବତମାଳା କୁହାଯାଇପାରିବ । ସରୱାତ ପର୍ବତମାଳା ଆସିରରୁ ଆରମ୍ଭ ହୋଇ ସାଉଦି ଆରବ ଦେଇ ଦକ୍ଷିଣରେ ଏଡେନ୍ ଉପସାଗର ପର୍ଯ୍ୟନ୍ତ ଓ ପୁଣି ୟେମେନର ପଶ୍ଚିମ ଭାଗରେ ଲମ୍ବି ଯାଇଛି । ଭୂବୈଜ୍ଞାନିକ ତଥ୍ୟ ସରୱାତ ପର୍ବତମାଳା ମୁଖ୍ୟତଃ ପଥୁରିଆ ଓ ଆଂଶିକ ରୂପେ ସବୁଜିମାରେ ପୂର୍ଣ୍ଣ । ଗଠନ କାଳ ହିସାବରେ ଏହାର ଅନେକ ଶୃଙ୍ଗ ନୂତନ ଓ ଦନ୍ତୁରିତ ଓ କିଛି ଶୃଙ୍ଗ ଅବକ୍ଷୟ କାରଣରୁ ଆଉ ଦନ୍ତୁରିତ ରହିନାହାନ୍ତି । ସାଉଦି ଆରବ ଓ ୟେମେନ ସୀମାରେ ସରୱାତ ପର୍ବତମାଳା ଖଣ୍ଡବିଖଣ୍ଡିତ ହୋଇ ସ୍ୱତନ୍ତ୍ର ଓ ଏକାକୀ ପର୍ବତମାନଙ୍କ ଆକାରରେ ଦେଖାଯାଏ । ହେଜାଜର ଭୂଗଠନ କ୍ରମଶଃ ପର୍ବତରୁ ୟେମେନୀ ମାଳଭୂମିରେ ରୂପାନ୍ତରିତ ହୋଇଛି । ୟେମେନର ଭୌଗୋଳିକ ସୀମା ମଧ୍ୟରେ ସରୱାତ ପର୍ବତଶ୍ରେଣୀ ଦୁଇ ଭାଗରେ ବିଭକ୍ତ ହୋଇ ପଶ୍ଚିମସ୍ଥ ଉଚ୍ଚଭୂମି ଓ କେନ୍ଦ୍ରୀୟ ଉଚ୍ଚଭୂମି ସୃଷ୍ଟି କରିଛି । ପଶ୍ଚିମସ୍ଥ ଉଚ୍ଚଭୂମି ଲୋହିତ ସାଗରର ନିକଟବର୍ତ୍ତୀ ଥିବାରୁ ଏହି ଅଞ୍ଚଳ ସମଗ୍ର ଆରବୀୟ ଉପଦ୍ୱୀପରେ ସବୁଠାରୁ ଅଧିକ ବୃଷ୍ଟିପାତ ଗ୍ରହଣ କରିଥାଏ । କେନ୍ଦ୍ରୀୟ ଉଚ୍ଚଭୂମିର ପର୍ବତମାନ ଏହି ଅଞ୍ଚଳରେ ଉଚ୍ଚତମ । ଜବାଲ ହରାଜ ୟେମେନୀୟ ସରୱାତ ପର୍ବତମାଳାର ଏକ ଅଂଶ । ହରାଜ ପର୍ବତରେ କିଛି ଶୃଙ୍ଗର ଉଚ୍ଚତା ସମୁଦ୍ର ପତନରୁ ୩୦୦୦ ମିଟର ଉପରେ । ଏହି ସମସ୍ତ ଶୃଙ୍ଗରୁ ତଳ ଦେଶର ଦୃଶ୍ୟ ଅତ୍ୟନ୍ତ ମନୋମୁଗ୍‌ଧକର । ପାଦଦେଶର କିଛି ପର୍ବତର ହାରାହାରି ଉଚ୍ଚତା କେବଳ ୫୦୦ ମିଟର ହୋଇଥିଲେ ହେଁ ସେମାନଙ୍କ ଶୃଙ୍ଗ ୨୮୦୦-୩୦୦୦ ମିଟର ଉଚ୍ଚତାରେ ଅବସ୍ଥିତ । ୩୦୦୦ ମିଟରରୁ ଅଧିକ ଉଚ୍ଚତାବିଶିଷ୍ଟ ପର୍ବତଗୁଡ଼ିକ ୟେମେନରେ ଅବସ୍ଥିତ । ସେଠାକାର ସର୍ବୋଚ୍ଚ ଶୃଙ୍ଗର ନାମ ଜବାଲ ଅନ୍-ନବି ଶୋଏବ ଯାହା ରାଜଧାନୀ ସନା ନିକଟରେ ଅବସ୍ଥିତ । ଏହି ଶୃଙ୍ଗର ଉଚ୍ଚତା ସମୁଦ୍ର ପତନରୁ ୩୬୬୬ ମିଟର । ସ୍ଥାନୀୟ କିମ୍ବଦନ୍ତୀ ଅନୁସାରେ ନୋଆଙ୍କ ମୃତ୍ୟୁ ପରେ ତାଙ୍କ ପୁତ୍ର ଶେମ ଏହି ଜବାଲ ନୁକୁମ ପର୍ବତର ପାଦଦେଶରେ ଏକ ନଗରର ସ୍ଥାପନା କରିଥିଲେ । ଭବୈଜ୍ଞାନିକ ଦୃଷ୍ଟିକୋଣରୁ ସରୱାତ ପର୍ବତମାଳା ମୁଖ୍ୟତଃ ଆଗ୍ନେୟ ଶିଳାରେ ଗଠିତ । ପଶ୍ଚିମାଂଶରେ ପର୍ବତର ଢାଲୁ ହଠାତ୍ ଲୋହିତ ସାଗର ଉପକୂଳ ସହିତ ମିଳିତ ହୋଇଛନ୍ତି । ପୂର୍ବ ପଟରେ ପର୍ବତର ଢାଲୁ କ୍ରମଶଃ କମିଛି ଓ ଏହି ଅଞ୍ଚଳରେ କୃଷି କାର୍ଯ୍ୟ ମଧ୍ୟ କରାଯାଏ । ପର୍ବତମାଳାର ଦକ୍ଷିଣ ଭାଗ ମୌସୁମୀ ବାୟୁ ପ୍ରବାହ କ୍ଷେତ୍ରରେ ଅନ୍ତର୍ଭୁକ୍ତ । ସରୱାତ ପର୍ବତମାଳାରେ ୟେମେନର ରାଜଧାନୀ ସନା ଅବସ୍ଥିତ । ସନା ନଗର ନିକଟରେ ସରୱାତର ସର୍ବୋଚ୍ଚ ଓ ଅନ୍ୟ କେତେକ ଉଚ୍ଚ ଶୃଙ୍ଗ ମଧ୍ୟ ରହିଛି । ବନ୍ୟ ଜୀବ ଓ ଉଦ୍ଭିଦ ଏହି ଅଞ୍ଚଳରେ ଆରବୀୟ କଲରାପତ୍ରିଆ ବାଘ ବସବାସ କରୁଥିବାର ପ୍ରମାଣ ମିଳିଛି । ସାଉଦି ଆରବ ଓ ୟେମେନରେ ସରୱାତ ଅଞ୍ଚଳରେ ହାମାଦ୍ର୍ୟାସ୍ ବବୁନ୍ ମାଙ୍କଡ଼ ମଧ୍ୟ ଦେଖାଯାନ୍ତି ।
ଯୋଗ ଯାହାକି ପ୍ରାୟତଃ ଯୁକ୍ତ ଚିହ୍ନଦ୍ୱାରା ଲେଖାଯାଏ, ଗଣିତର ଚାରୋଟି ମୌଳିକ କ୍ରିୟା ମଧ୍ୟରୁ ଗୋଟିଏ; ଅନ୍ୟଗୁଡ଼ିକ ହେଲା ବିୟୋଗ, ଗୁଣନ ଏବଂ ହରଣ । ଦୁଇଟି ସଂଖ୍ୟାକୁ ମିଶାଇଲେ ତାହାର ମିଶାଣ ଫଳକୁ ହିଁ ଯୋଗ କୁହାଯାଏ । ଯେପରିକି ଡାହାଣପଟ ଛବିରେ ଦୁଇଟି ଏବଂ ତିନୋଟି ସେଉ ଅଛି, ସବୁ ସେଓକୁ ମିଶାଇଲେ ସମୁଦାୟ ପାଞ୍ଚଟି ସେଉ ହେବ । ଯେପରିକି ଗାଣିତିକ ଭାଷାରେ ୩ + ୨ ୫ ମିଶାଣ ପ୍ରକ୍ରିୟାର ଗାଣିତିକ ଧର୍ମ ମିଶାଣ ପ୍ରକ୍ରିୟାରେ ଶୁନ ବା ୦ ହେଉଛି ଏପରି ଏକ ସଂଖ୍ୟା ଏହାକୁ ଯୋଗ କରିବାଦ୍ୱାରା ମୂଳ ସଂଖ୍ୟାର ମୂଲ୍ୟରେ ପରିବର୍ତ୍ତନ ହୁଏ ନାହିଁ । ତେଣୂ ଶୁନ  (୦)କୁ ଯୋଗାତ୍ମକ ଅଭେଦ ମଧ୍ୟ କୁହାଯାଏ  । ପରିମେୟ ସଂଖ୍ୟାରେ ଯୋଗ ସଂବୃତ୍ତି ନିୟମ ପାଳନ କରେ । ଅର୍ଥାତ : ଗାଣିତିକ ସଂକେତରେ- କ ଓ ଖ ପରିମେୟ ହେଲେ କ + ଖ ମଧ୍ୟ ପରିମେୟ ହେବ । ପରିମେୟ ସଂଖ୍ୟାରେ ଯୋଗ କ୍ରମ ବିନିମୟୀ ନିୟମ ପାଳନ କରେ । ଅର୍ଥାତ : ଗାଣିତିକ ସଂକେତରେ- କ + ଖ ଖ + କ ହେବ । ପରିମେୟ ସଂଖ୍ୟାରେ ଯୋଗ ସହଯୋଗୀ ନିୟମ ପାଳନ କରେ । ଅର୍ଥାତ : ଗାଣିତିକ ସଂକେତରେ- କ +  ଖ+ ଗ    (କ + ଖ) + ଗ ହେବ  ।
ଅନନ୍ତ ଶ୍ରୀଜଗନ୍ନାଥ ଏକ ଓଡ଼ିଆ ବହି । ଏହା ପୀତବାସ ରାଉତରାୟଙ୍କଦ୍ୱାରା ସଂକଳିତ ଓ ସମ୍ପାଦିତ ହୋଇ ଭୁବନେଶ୍ୱରର ମହାବୀର ପ୍ରକାଶନଙ୍କଦ୍ୱାରା ୨୦୧୫ ମସିହାରେ ପ୍ରକାଶିତ ହୋଇଥିଲା । ଏଥିରେ ଜଗନ୍ନାଥଙ୍କ ବିସ୍ତୃତି, ବିଶ୍ୱାବସୁଙ୍କଦ୍ୱାରା ପୂଜିତ ନୀଳମାଧବଙ୍କ ରୂପାନ୍ତର, ଶ୍ରୀକୃଷ୍ଣଙ୍କ ବିଭିନ୍ନ ରୂପ, ପୁରୁଷୋତ୍ତମ କ୍ଷେତ୍ର  (ପୁରୀ)ରେ ଦାରୁବ୍ରହ୍ମ, ଅନନ୍ତ ମହାରଣା ହୋଇ ନିଜକୁ ନିଜେ ଗଢ଼ିବା ଓ ସମୟାନ୍ତରରେ ମୃତ୍ୟୁର ଅଧୀନ ହୋଇ ପୁରୁଣାକଳେବର ତ୍ୟାଗ କରି ନବକଳେବର ଧାରଣକରିବାର ପୌରାଣିକ ଆଖ୍ୟାୟାନ, ଅନୁଭବ ଓ ଅନୁଭୂତି, ଇତିହାସ, ସାହିତ୍ୟ, ଗବେଷଣା ଆଦି ବର୍ଣ୍ଣିତ  । ନବକଳେବରକୁ ନେଇ ୧୯୧୨ରୁ ୨୦୧୫ମଧ୍ୟରେ ହୋଇଥିବା ସାତଟି ନବକଳେବରର ୨୮ଟି ସ୍ଥାନର ବିବରଣୀ ଓ ଉଭୟ ମନ୍ଦିର ପ୍ରଶାସକ ଏବଂ ଭକ୍ତଙ୍କର ପ୍ରତ୍ୟକ୍ଷ ଅନୁଭୂତି ସହ କେତେକ ଫଟୋଚିତ୍ର ଓ ସାକ୍ଷାତକାର ଏଥିରେ ସ୍ଥାନିତ । ସଚ୍ଚିଦାନନ୍ଦ ରାଉତରାୟ, ଭୁବନେଶ୍ୱର ବେହେରା ଓ ବାମାଚରଣ ମିତ୍ର ଆଦି ଲେଖକଙ୍କ ଜଗନ୍ନାଥଙ୍କୁ କେନ୍ଦ୍ରକରି ରଚିତ ରଚନାବଳୀର ପୁନପ୍ରକାଶନ ଏଥିରେ ହୋଇଥିଲା । ଏହା ୬୨୮ ପୃଷ୍ଠାର ଓ ଏଥିରେ ଉଭୟ ଗଦ୍ୟ ଓ କବିତା ସ୍ଥାନ ପାଇଛି ।
ବାହାଳି ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଓଡ଼ିଶା ବିଧାନସଭାର ୧୪୭ଜଣ ସଦସ୍ୟ ଚୟନ ପାଇଁ ୨୦୨୪ ମେ ୧୩ରୁ ଜୁନ୍ ୧ ତାରିଖ ପର୍ଯ୍ୟନ୍ତ ଓଡ଼ିଶାରେ ନିର୍ବାଚନ ଅନୁଷ୍ଠିତ ହୋଇଥିଲା । ସପ୍ତଦଶ ଓଡ଼ିଶା ବିଧାନସଭାର ସମସ୍ତ ସଦସ୍ୟଙ୍କ ପାଇଁ ୨୦୨୪ ଜୁନ୍ ୪ ତାରିଖରେ ଭୋଟ ଗଣତି କରାଯାଇ ଫଳାଫଳ ପ୍ରକାଶ ପାଇଥିଲା। ନବୀନ ପଟ୍ଟନାୟକଙ୍କ ନେତୃତ୍ୱରେ ରାଜ୍ୟରେ ଦୀର୍ଘ ୨୪ ବର୍ଷର ବିଜୁ ଜନତା ଦଳର ଶାସନର ଅନ୍ତ ଘଟାଇ ଭାରତୀୟ ଜନତା ପାର୍ଟି ୭୮ଟି ଆସନ ସହ ସଂଖ୍ୟାଗରିଷ୍ଠତା ହାସଲ କରିଥିଲା। ମୋହନ ଚରଣ ମାଝୀଙ୍କୁ ରାଜ୍ୟର ୧୫ତମ ମୁଖ୍ୟମନ୍ତ୍ରୀ କରି ପ୍ରଥମ ଥର ପାଇଁ ବିଜେପି ଓଡ଼ିଶାରେ ଏକାକୀ ସରକାର ଗଠନ କରିଛି। ଜୁନ୍ ୧୨ରେ ମୁଖ୍ୟମନ୍ତ୍ରୀ, ଦୁଇ ଜଣ ଉପ-ମୁଖ୍ୟମନ୍ତ୍ରୀ ଏବଂ ୮ ଜଣ କ୍ୟାବିନେଟ୍ ଓ ୫ ଜଣ ରାଷ୍ଟ୍ରମନ୍ତ୍ରୀ ମନ୍ତ୍ରୀ ଶପଥ ଗ୍ରହଣ କରିଥିଲେ। ପୃଷ୍ଠଭୂମି ଓଡ଼ିଶା ବିଧାନ ସଭାର କାର୍ଯ୍ୟକାଳ ୨୦୨୪ ଜୁନ୍ ୨୪ରେ ଶେଷ ହେବାକୁ ଯାଉଛି। ଗତ ବିଧାନ ସଭା ନିର୍ବାଚନ ଏପ୍ରିଲ ୨୦୧୯ରେ ଅନୁଷ୍ଠିତ ହୋଇଥିଲା । ନିର୍ବାଚନ ପରେ ନବୀନ ପଟ୍ଟନାୟକ ମୁଖ୍ୟମନ୍ତ୍ରୀ ହେବା ପରେ, ବିଜୁ ଜନତା ଦଳ ରାଜ୍ୟ ସରକାର ଗଠନ କରିଥିଲା।
ସତୀଶ ଶିବଲିଙ୍ଗମ    : :     (ଜନ୍ମ 23 ଜୁନ 1992) ଜଣେ ଭାରତୀୟ ଭାରତ୍ତୋଲନ ବ୍ୟାୟମର ଖେଳାଳୀ ଅଟନ୍ତି  । ସେ 2014 ମସିହାର ରାଷ୍ଟ୍ରମଣ୍ଡଳ ଖେଳରେ 77 କିଲୋଗ୍ରାମ ବର୍ଗରେ ସ୍ୱର୍ଣ୍ଣ ପଦକ ଜିତିଥିଲେ ଯାହା ଗ୍ଲେସଗୋ, ସ୍କଟଲ୍ୟାଣ୍ଡରେ ଆୟୋଜିତ କରାଯାଇଥିଲା । ଜୀବନ ସତୀଶ ଶିବଲିଙ୍ଗମଙ୍କ ଜନ୍ମ ତାମିଲନାଡୁର ବେଲ୍ଲୋର ଜିଲ୍ଲାର ସତୁବିଚାର ଗ୍ରାମରେ ହୋଇଥିଲା । ତାଙ୍କ ପିତା ଜଣେ ପୂର୍ବତନ ଚାକିରିଆ ଥିଲେ ଏବଂ ବର୍ତ୍ତମାନ ଯିଏ ଭିଆଇଟି ୟୁନିଭାରସିଟିରେ ସିକ୍ୟୁରିଟ ଗାର୍ଡ ତରଫରୁ ନ୍ୟାସନାଲ ଲିଭାଲରେ ଗୋଲ୍ଡ ମେଡାଲ ଜିତିଥିଲେ ।
ମହାକାଳପଡ଼ା  (କ୍ରମିକ ସଂଖ୍ୟା: ୧୦୦) କେନ୍ଦ୍ରାପଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ମହାକାଳପଡ଼ା ବ୍ଳକ ଓ ମାର୍ଶାଘାଇ ବ୍ଳକର କିଛି ଅଞ୍ଚଳ । ଗତ 2019 ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅତନୁ ସବ୍ୟସାଚୀ ନାୟକ ଭାରତୀୟ ଜନତା ପାର୍ଟି ପ୍ରାର୍ଥୀ ବିଜୟ ପ୍ରଧାନଙ୍କଠାରୁ 15663 ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି  ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅତନୁ ସବ୍ୟସାଚୀ ନାୟକ ଭାରତୀୟ ଜନତା ପାର୍ଟି ପ୍ରାର୍ଥୀ ବିଜୟ ମହାପାତ୍ରଙ୍କଠାରୁ ୨୩୨୪୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅତନୁ ସବ୍ୟସାଚୀ ନାୟକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବଳରାମ ପରିଡ଼ାଙ୍କଠାରୁ ୧୯,୫୯୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ନବଗଠିତ ଏହି ନିର୍ବାଚନ ମଣ୍ଡଳୀରେ ୨୦୦୯ରେ ପ୍ରଥମ ନିର୍ବାଚନ ଅନୁଷ୍ଠିତ ହୋଇଥିଲା ।
'ଗୋପାଳ ବଲ୍ଲଭ ମିଠା  (ବା ଗୋପାଳ ବଲ୍ଲଭ) ଜଗନ୍ନାଥ ମନ୍ଦିରରେ ଠାକୁରଙ୍କ ପାଖାରେ ଲାଗୁଥିବା ଛପନ ଭୋଗ ଭିତରୁ ଏକ ଭୋଗ  । ଏହା ଦେଉଳ ଖନ୍ଦାଶାଳରେ ତିଆରି ହୋଇଥାଏ ।
ଦ୍ୱାର ଫିଟା ଜଗନ୍ନାଥ ମନ୍ଦିରରେ ଚାରି ଠାକୁରଙ୍କ ନିମନ୍ତେ ପାଳିତ ଏକ ନୀତି । ଠାକୁରଙ୍କ ପହୁଡ଼ ପରେ ମନ୍ଦିର ଭିତରେ ଓ ବାହା ଶୋଧ ପରେ ଛାମୁ ଦୁଆର ଓ ଜୟ ବିଜୟ ଦ୍ୱାରରେ ମାଟିର ମୁଦ ଦିଆଯାଇ ତଳିଛ ମହାପାତ୍ରଏନକେଦ୍ୱାରା ବନ୍ଦ କରାଯାଇଥାଏ । ମନ୍ଦିର ଚାରି ଦ୍ୱାରରେ ଚୋରି  (ଛୋଟ) କବାଟମାନ ସେବକମାନଙ୍କ ଯିବା ଆସିବା ପାଇଁ ପ୍ରତ୍ୟୁଷରୁ ଖୋଲା ଯାଇଥାଏ  । ନୀତି ଏହି ନୀତି ପାଇଁ ପାଞ୍ଚ ଜଣ ସେବକଙ୍କଦରକାର ପଡେ । ସେମାନେ ହେଲେ ଭିତରଛ ମହାପାତ୍ର ପାଳିଆମେକାପ ପ୍ରତିହାରୀ ମୁଦୁଲି ଅଖଣ୍ଡ ମେକାପ ପ୍ରତ୍ୟହ ପ୍ରାତ କାଳରେ  'ଭିତରଛ ମହାପାତ୍ର'  , 'ପାଳିଆମେକାପ' , 'ପ୍ରତିହାରୀ' , 'ମୁଦୁଲି' , 'ଅଖଣ୍ଡ ମେକାପ'  ସେବକମାନେ ଭିତରକୁ ଯାଆନ୍ତି । ସିଂହଦ୍ୱାରସ୍ଥ ମୁଖ୍ୟଦ୍ୱାର ପୂର୍ବଦିନ ରାତିରେ ପହୁଡବେଳେ ବନ୍ଦ କରାଯାଇଥାଏ । ଭିତରଛ ମହାପାତ୍ର ସିଂହଦ୍ୱାର ନିକଟରେ ପହଞ୍ଚିବା ମାତ୍ରେ ସେ ଦ୍ୱାରକୁ ଖୋଲିଦିଆଯାଏ । ପତିତପାବନଙ୍କ ମନ୍ଦିର କବାଟ ଖୋଲାଯାଏ । ଏହାପରେ ମନ୍ଦିରର ଅନ୍ୟ ତିନି ଦ୍ୱାର ମଧ୍ୟ ଖୋଲାଯାଇଥାଏ । ବଡଛତା ମଠର ବାଦ୍ୟକାରମାନେ ଭଜନଗାନ କରିବା ଉଦେଶ୍ୟରେ ନାଟ ମନ୍ଦିରରେ ଉପସ୍ଥିତ ହୁଅନ୍ତି ।ଭିତରଛ ମହାପାତ୍ର, ଜୟବିଜୟ ଦ୍ୱାରରେ ପହୁଡବେଳେ ଦିଆଯାଇଥିବା ମୁଦ ଠିକ ଅଛିକି ନାହିଁ, ପରୀକ୍ଷା କରି ଦେଖନ୍ତି । ଏକ ଦୀପ ଧରି ଭିତରଛ ମହାପାତ୍ରଙ୍କ ସହିତ ଅନ୍ୟାନ୍ୟ ପୂର୍ବୋକ୍ତ ସେବକମାନେ ଜୟା ବିଜୟ ଦ୍ୱାର ଦେଇ ମୁଖଶାଳାକୁ ପ୍ରବେଶ କରିଥାନ୍ତି । ଦ୍ୱାରକୁ ଭିତରୁ ବନ୍ଦ କରିଦିଆଯାଏ, ବାଜାବାଜେ ଏବଂ ଭଜନ ଆରମ୍ଭ ହୁଏ ।  'ଖଟ ଶେଯ ମେକାପ'  ପହୁଡବେଳେ ପଡିଥିବା ତିନୋଟି ରତ୍ନପଲଙ୍କ ଉଠାଇନେଇ ଯଥାସ୍ଥାନରେ ରଖିଥାନ୍ତି । ଭିତରଛ ମହାପାତ୍ର ଶ୍ରୀଜୀଉଙ୍କୁ ନିରୀକ୍ଷଣ କରି ଅଙ୍ଗ ସାଜସଜ୍ଜାରେ ଯଦି କିଛି ବ୍ୟତିକ୍ରମ ହୋଇଥାଏ ,ତାହାକୁ ସଜାଡିବା ପରେ ମଙ୍ଗଳ ଆଳତିର ସମସ୍ତ ଆୟୋଜନ କରାଯାଏ ।
ଟ୍ରିଆଜୋଲାମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ହାଲସିଅନ୍, ହେଉଛି ଏକ ବେଞ୍ଜୋଡାଏଜେପିନ   ଶ୍ରେଣୀର ଔଷଧ ଯାହା ନିଦ୍ରାହୀନତା ସମସ୍ୟା ନିମନ୍ତେ ସ୍ୱଳ୍ପ କାଲ ପାଇଁ ବ୍ୟବହୃତ ହୁଏ । ଏହା ୧୦ ଦିନରୁ ଅଧିକ ସମୟ ପାଇଁ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ । ଏହାର ପ୍ରଭାବ ପ୍ରାୟ ୩୦ ମିନିଟରୁ ଆରମ୍ଭ ହୋଇ 4 ଘଣ୍ଟା ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ସମନ୍ୱୟ ଅଭାବ ଏବଂ ବାନ୍ତି ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱାସକ୍ରିୟା, ଆତ୍ମହତ୍ୟା, ଆନାଫାଇଲକ୍ସିସ୍, ନିଶାଶକ୍ତ, ଉତ୍ତେଜନା ଏବଂ ନୂତନ ସ୍ମୃତି ଗଠନ କରିବାରେ ଅକ୍ଷମତା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ଜିଏବିଏ   ନ୍ୟୁରୋଟ୍ରାନ୍ସମିଟରର ପ୍ରଭାବକୁ ବୃଦ୍ଧି କରି କାର୍ଯ୍ୟକ୍ଷମ ହେଉଥିବା ପରି ଜଣାଯାଏ । ଟ୍ରିଆଜୋଲାମ ପ୍ରଥମେ ୧୯୭୦ରେ ପେଟେଣ୍ଟ ହୋଇଥିଲା ଏବଂ ୧୯୭୭ରେ ନେଦରଲ୍ୟାଣ୍ଡରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା କିନ୍ତୁ ୧୯୮୦ରେ ସେଠାକାର ବଜାରରୁ ପ୍ରତ୍ୟାହାର କରାଯାଇଥିଲା । ୧୯୮୨ ମସିହାର ମସିହାରେ ଏହା ଯୁକ୍ତରାଷ୍ଟ୍ରରେ ବିକ୍ରି ହେବାକୁ ଲାଗିଲା। ଯୁକ୍ତରାଷ୍ଟ୍ରରେ ଏହା ୨୮୦ତମ ସାଧାରଣ ବିକ୍ରୟ ଔଷଧ । ଯୁକ୍ତରାଷ୍ଟ୍ରରେ ଏହାର ଡୋଜ ପିଛା ପ୍ରାୟ ୧ ଡଲାର ଖର୍ଚ୍ଚ ହୁଏ  ୧୯୩୩ ମସିହାରେ ବ୍ରିଟେନରେ ଏହାର ବିକ୍ରୟ ନିଷେଧ କରାଯାଇଛି ।
ନେତାଜୀ ଇଣ୍ଡୋର ଷ୍ଟାଡିୟମ, ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତା ସହରର ଏକ ଇନ ଡୋର ଖେଳ ପ୍ରାନ୍ତର ।ଏଠାରେ 12,000 ଲୋକ ବସିପାରନ୍ତି । ଏହା ଏଡେନ ଗାର୍ଡେନ ସନ୍ନିକଟରେ ରହିଛି । ଏଠାରେ ଟେନିସ , କବାଡି , ଇତ୍ୟାଦି ଖେଳ ହେଇଥାଏ । ଏହି ଷ୍ଟାଡିୟମରେ ଖେଳ ବ୍ଯତୀତ ଅନନ୍ୟ କରଜ୍ୟକରମଗୁଡ଼ିକ ହେଇଥାଏ । ସଂସୃତିକ ଉତଶବ , ସଭା ସମିତି ମାନ ମଧ୍ୟ ଏଠାରେ ହେଇଥାଏ । ଜାତୀୟ ଓ ଆନ୍ତର୍ଜାତୀୟ ବାଣିଜ୍ୟ ମେଳା ଏଠାରେ ହୁଏ । ନିର୍ବାଚନ ସମୟରେ ଏଠାରେ ଭୋଟ ଗଣନା କାମ ହେଇଥାଏ । ଏହି ଷ୍ଟାଡିୟମ 1975 ମସିହାରେ ପଶ୍ଚିମ ବଙ୍ଗର ମୁଖ୍ୟ ମନ୍ତ୍ରୀ ଶିଦ୍ଧାର୍ଥ ଶଙ୍କର ରାୟଙ୍କଦ୍ୱାରା ଉଦ୍ଘାଟିତ ହେଇଥିଲା ।
ନିମ୍ନ ତାଲିକାରେ ପୂର୍ବ ଭାରତରେ ସନାତନ ଧର୍ମର ରକ୍ଷା ନିମନ୍ତେ ଆଦି ଶଙ୍କରାଚାର୍ଯ୍ୟଙ୍କଦ୍ୱାରା ପ୍ରତିଷ୍ଠା କରାଯାଇଥିବା ଗୋବର୍ଦ୍ଧନ ପୀଠର ମଠଧୀଶ ତଥା ଶଙ୍କରାଚାର୍ଯ୍ୟ ପଦବୀରେ ଅଧିଷ୍ଠିତ ଗୁରୁ ମାନଙ୍କର ତାଲିକା ରହିଛି ।
ସତ୍ରୀୟା ନୃତ୍ୟ  ଅସମୀୟା:      , କିମ୍ବା ସତତ୍ର୍ୟ ନୃତ୍ୟ ଏକ ପ୍ରମୁଖ ଭାରତୀୟ ଶାସ୍ତ୍ରୀୟ ନୃତ୍ୟ ଅଟେ । ଆସାମର କୃଷ୍ଣ କେନ୍ଦ୍ରିତ ବୈଷ୍ଣବବାଦ ମଠ ମାନଙ୍କରେ ଉତ୍ପତ୍ତି ସହିତ ଏହି ନୃତ୍ୟ-ନାଟକ ପ୍ରଦର୍ଶନ କଳା ଅଟେ, ଏବଂ ଏହାର ଶ୍ରେୟ 15ବିଂ ସଦୀ  "ଭକ୍ତି ଆନ୍ଦୋଳନ"  ଏବଂ  "ସନ୍ଥ ଶ୍ରୀମାନ ଶଙ୍କରଦେବ" ଙ୍କ ନାମରୁ ନିଆଯାଇଛି । ସତ୍ରୀୟା ର ଏକ ନାଟକର ନାମ ଅଙ୍କ୍ୟା ନାଟ କୁହାଯାଏ, ଯାହା ଏକ ଗାଥା ଗୀତ, ନୃତ୍ୟ ଏବଂ ନାଟକ ମାଧ୍ୟମରେ ସୌନ୍ଦର୍ଯ୍ୟ ଏବଂ ଧାର୍ମିକକୁ ଯୋଡ଼ିଥାଏ । ନାଟକ ସାଧାରଣତଃ ନୃତ୍ୟ ସମୁଦାୟ କକ୍ଷ  (ନାମଘରରେ କରାଯାଇଥାଏ) ମଠ ମନ୍ଦିର  ସତ୍ରା ର  । ଏହି ବିଷୟ କୃଷ୍ଣ ଏବଂ ରାଧାଙ୍କୁ ସମ୍ବୋଧିତ କରିଥାଏ, କେବେ-କେବେ ବିଷ୍ଣୁ ଅବତାର ଯେପରି ରାମ ଏବଂ ସୀତା । 2000 ଦଶକରେ ସତ୍ରୀୟା ନୃତ୍ୟ ଭାରତର ସଙ୍ଗୀତ ନାଟକ ଏକାଡେମୀଦ୍ୱାରା ଶାସ୍ତ୍ରୀୟ ନୃତ୍ୟ ରୂପେ ମାନ୍ୟତା ପ୍ରାପ୍ତ ହୋଇଥିଲା । ଆଧୁନିକ ସତ୍ରୀୟା ନୃତ୍ୟ ବହୁ ବିଷୟ ଏବଂ ନାଟକକୁ ଖୋଜିଥିଲେ ଏବଂ ସାରା ଦୁନିଆରେ ଏହାର ପ୍ରଦର୍ଶନ କରିଥିଲେ ।
କପାଳୀଶ୍ୱରର ମନ୍ଦିର ଭାରତ ଦେଶର ତାମିଲନାଡ଼ୁ ପ୍ରଦେଶର ଚେନ୍ନାଇ ସହରର ମୈଲାପୁରରେ ଅବସ୍ଥିତ ଏକ ହିନ୍ଦୁ ମନ୍ଦିର ଯାହା ଶିବଙ୍କୁ ସମର୍ପିତ ହୋଇଛି । ଶିବଙ୍କର ପତ୍ନୀ ପାର୍ବତୀଙ୍କୁ ଏହି ମନ୍ଦିରରେ କାର୍ପଗମ୍ବଲ କହନ୍ତି ଯାହାର ତାମିଲ ଅର୍ଥ କାମନାପୂର୍ତ୍ତି ବୃକ୍ଷ । ଏହି ମନ୍ଦିରଟି ସପ୍ତମ ଶତାବ୍ଦୀରେ ଦ୍ରାବିଡ଼ ସ୍ଥାପତ୍ୟରେ ନିର୍ମିତ ହୋଇଛି । ପୁରାଣ ଅନୁସାରେ ଶିବଙ୍କୁ ମୟୁର ବେଶଧାରିଣୀ ଶକ୍ତି ପୂଜା କରୁଥିଲେ; ମୟୂରକୁ ମନ୍ଦିର ସ୍ଥାନକୁ ମୈଲାଇବକୁହାଯାଉଥିଲା ଓ ମୟୂରର ସାହିତ୍ୟିକ ନାମ ମୈଲାଇ ଅଟେ । ଶିବଙ୍କୁ ଲିଙ୍ଗ ଆକାରରେ କପିଳେଶ୍ୱରର ନାମରେ ପୂଜା କରାଯାଏ । ପାର୍ବତୀଙ୍କୁ କର୍ପଗମ୍ବଲ କୁହାଯାଏ । ଏହି ମନ୍ଦିର ପରିସରରେ ଅନେକ ଛୋଟ ଛୋଟ ମନ୍ଦିର ଅଛି କିନ୍ତୁ କପାଳେଶ୍ୱରର ଓ କାର୍ପଗମ୍ବଲ ସବୁଠାରୁ ଉଲ୍ଲେଖନୀୟ । ମନ୍ଦିରରେ ଛଅ ପ୍ରକାର ପୂଜା ଦିନର ବିଭିନ୍ନ ସମୟରେ  (୫.୩୦ ଏଏମରୁ ୧୦ ପିଏମ) ପାଳନ କରାଯାଏ  । ପ୍ରତି ବର୍ଷ ୪ଟି ଉତ୍ସବ ପାଳନ କରାଯାଏ । ଅରୁବତୀମୁଭାର ଏକ ମୂଖ୍ୟ ପର୍ବ ଯାହା ତାମିଲ ପାଙ୍ଗୁନି ମାସରେ ପାଳନ କରାଯାଏ । କିମ୍ବଦନ୍ତୀ ତାମିଲ ଭାଷାରେ କପାଳ  (ମୁଣ୍ଡ) ଓ ଈଶ୍ୱର ନାମରୁ ଏହି ମନ୍ଦିର ନାମକରଣ ହୋଇଛି  । ପୁରାଣ ଅନୁସାରେ ଏକଦା ଶିବଙ୍କ ସହିତ ସାକ୍ଷାତ ସମୟରେ ବ୍ରହ୍ମା ତାଙ୍କୁ ଉପଯୁକ୍ତ ସମ୍ମାନ ନ ଦେଖେଇବାରୁ କ୍ରୋଧରେ ଶିବ ବ୍ରହ୍ମାଙ୍କ ଗୋଟିଏ ମୁଣ୍ଡ  (କପାଳମ) ଛିଣ୍ଡେଇଦେଲେ  । ତେଣୁ ମୈଲାପୁର ଆସି ବ୍ରହ୍ମା ପଶ୍ଚାତାପ ପୂର୍ବକ ଏକ ଶିବଲିଙ୍ଗ ସ୍ଥାପନ କଲେ । ଅଧୁନା ଏହି ସ୍ଥାନ ଶୁକ୍ରପୁରୀ ବା ବେଦପୁରୀ ଭାବରେ ପରିଚିତ ଓ ଏହାକୁ କୈଲୟେ ମୈଲୟେ ବା ମୈଲୟେ କୈଲୟେ କୁହାଯାଉଛି ଯାହାର ଅର୍ଥ ଏହି ସ୍ଥାନ କୈଳାସ ସହ ସମତୁଲ । ଅଭିଶପ୍ତା କର୍ପଗମଙ୍ଗଳ  (ପାର୍ବତୀ) ଏକ ମାଈ ମୟୁର ହୋଇ ତପସ୍ୟା କରି ପୂର୍ବ ରୂପ ପାଇବାକୁ ସେଠାକୁ ଆସିଥିଲେ  । ଥିରୁଭଲୁଭର   ଏହି ସ୍ଥାନରେ ଜନ୍ମ ଗ୍ରହଣ କରି ଥିରୁକ୍କୁରାଳ   ଲେଖିଥିଲେ । ଇତିହାସ ଏହା ଏକ ସାଧାରଣ ବିଶ୍ୱାସ ଯେ ପାଣ୍ଡବମାନେ ଏହି ମନ୍ଦିର ତୋଳେଇଥିଲେ । ହିନ୍ଦୁ ରେଲିଯିଅସ ଆଣ୍ଡ ଏଣ୍ଡାଓମେଣ୍ଟ ବୋର୍ଡ ମନ୍ଦିରର ପରିଚାଳନା ଓ ରକ୍ଷଣାବେକ୍ଷଣ କରନ୍ତି । ମନ୍ଦିର ସ୍ୱାଭାବିକ ଦ୍ରାବିଡ଼ ଶୈଳୀରେ ମନ୍ଦିର ଗଠିତ ହୋଇଛି । ଏଠାରେ ବିଶ୍ୱକର୍ମା ସ୍ଥାପତ୍ୟର ନିଦର୍ଶନ ଦେଖାଯାଏ ।
ବେହନାମ ପାର୍କ ଏକ ଏଇତିହାସିକ ଭବନ । ଏହା ଇଂଲଣ୍ଡର ପଶ୍ଚିମ ବର୍କଶାୟରଠାରେ ଅବସ୍ଥିତ । ଏହା ଏ34 ଟ୍ରଙ୍କ ରୋଡ ଓ ନିବବରୀ ବାଇପସ ରୋଗର ମିଶ୍ରଣ ସ୍ଥଳରେ ଅବସ୍ଥିତ । ଇଂଲଣ୍ଡର ପ୍ରାଚୀନ ସୌଧମାନଙ୍କ ଗ୍ରେଡିଂ ଅନୁସାରେ ଏହା ଗ୍ରେଡ ରେ ଓ ଏଠାରେ ଥିବା ପାର୍କ ମଧ୍ୟ ଗ୍ରେଡ ରେ ରହିଛି । ଇତିହାସ 1570 ମସିହାରେ ଇଂଲଣ୍ଡର ମହାରାଣୀ ଏଲିଜାବେଥ ବେହନାମ ଭାଲେନ୍ସ ମହଲକୁ ତାଙ୍କର ଇଟାଲିୟାନ ଶିକ୍ଷକ ଗିଓଭାନୀ ବାତିସ୍ତା କଷଟିଗଲିୟନଙ୍କୁ ପ୍ରଦାନ କରିଥିଲେ । ଗିଓଭାନୀଙ୍କ ପରଲୋକ ପରେ ତାଙ୍କୁ ।ସ୍ପିନସ୍ଥିତ ସେଇଣ୍ଟ ମେରୀ ଚର୍ଚରେ କବାର ଦିଆ ଯାଇଥିଲା . ସ୍ଥାପତ୍ୟ ଓ ବ୍ୟବହାର ବର୍ତ୍ତମାନ ଥିବା ଭବନକୁ 1775 ମସିହାରେ ସ୍ଥପତି ହେନେରୀ ହୋଲାଣ୍ଡ 6 ଷ୍ଠ ବାରନଙ୍କ ପାଇଁ ନିର୍ମାଣ କରିଥିଲେ । ଭବନ ଗ୍ରେଡ ହେଇଥାଇ ତାହାର ସୁନ୍ଦର ଗେଟକୁ ଗ୍ରେଡ ର ମାନ୍ୟତା ଦିଆଯାଇଛି । ଏଠାରେ ଏକ କୁତ୍ରିମ ହ୍ରଦ ରହିଛି ଓ ଏକ ଭୂତଳ କେନାଲଦ୍ୱାରା ଏଠାରୁ ଜଳ କେନ୍ନେଳ ନଦୀରେ ପକାଯାଇଥାଏ । . ଏହି ଭବନ 1983 ମସିହାରେ ଅଫିସ ଭବନ ଭାବରେ ବ୍ୟବହାର କରାଯାଇଥିଲା । ଏଠାରେ ନୋର୍ସ୍କ ଡାଟା ନାମକ କମ୍ପାନୀ ତାହାର ମୁଖ୍ୟାଳୟ କରିଥିଲା । କମ୍ପାନୀ 1992ରେ ବନ୍ଦ ହେଇଯିବା ପରେ 2 2 ନାମକ ଲାଇଫ ଷ୍ଟାଇଲ ସେବା ଯୋଗାଣ କମ୍ପାନୀ ନେଇ ତାହାର ମୁଖ୍ୟ ଦପ୍ତର କରିଥିଲା । 2012 ମସିହାରେ ସେହି କମ୍ପାନୀ ମଧ୍ୟ ବନ୍ଦ ହେଇଗଲା । . ଏଠାରେ ଥିବା ଅନନ୍ୟ ଦୁଇ ଗୃହ ମଧ୍ୟ ମୋବାଇଲ ଡାଟା କମ୍ପାନୀଦ୍ୱାରା ବ୍ଯବହ୍ରୁତ ହଉଥିଲା । , ତେବେ ବର୍ତ୍ତମାନ ସେହି ଗୃହ ଗୁଡିକୁ ଭାଙ୍ଗି ଦେଇ ପୁନର୍ନିର୍ମାଣ କରାଯାଉଛି ।
ଶଗୁନ୍ ଚୌଧୁରୀ  (ଜନ୍ମ ୧୯୮୩) ଜଣେ ରାଜସ୍ଥାନ ଜନ୍ମିତ ଭାରତୀୟ ବନ୍ଧୁକଚାଳନା ଖେଳାଳି  । ସେ ଲଣ୍ଡନରେ ଅନୁଷ୍ଠିତ ୨୦୧୨ ଲଣ୍ଡନ ଅଲିମ୍ପିକ୍‌ସରେ ଟ୍ରାପ୍ ବନ୍ଧୁକଚାଳନା ପ୍ରତିଯୋଗିତାରେ ୨୦ତମ ସ୍ଥାନ ଅଧିକାର କରିଥିଲେ । ସେ ଅଲିମ୍ପିକ୍ ଗୋଲ୍ଡ୍ କ୍ୱେଷ୍ଟ୍ଦ୍ୱାରା ସମର୍ଥିତ ହେଉଛନ୍ତି । ଶଗୁନ୍ ଓଏନ୍‌ଜିସିର ଜଣେ ଖେଳାଳି । ସେ ତାଙ୍କର ସଫଳତାର ଶ୍ରେୟ ଇଟାଲୀର ମାର୍ସେଲୋ ଦ୍ରାଦି ଓ ମନୋବୈଜ୍ଞାନିକ ବୈଭବ ଆଗାସେଙ୍କୁ ଦିଅନ୍ତି । ୨୦୦୫ରେ ଶଗୁନ୍ ଡବଲ୍ ଟ୍ରାପ୍‌ରୁ ଟ୍ରାପ୍‌କୁ ବିଭାଗ ପରିବର୍ତ୍ତନ କରିଥିଲେ ।ତାଙ୍କ ବାପା ସୁଧୀର ଚୌଧୁରୀ ତାଙ୍କୁ ୨ ବର୍ଷ ହୋଇଥିବା ବେଳେ ସ୍କିଟ୍ ବନ୍ଧୁକଚାଳନା ଶିଖାଇଥିଲେ । ସେ ପ୍ରଥମ ଭାରତୀୟ ମହିଳା ଭାବେ ଅଲିମ୍ପିକ୍ ଟ୍ରାପ୍ ବନ୍ଧୁକଚାଳନାକୁ ଯୋଗ୍ୟତା ଅର୍ଜନ କରିଥିଲେ । ଲଣ୍ଡନ୍ ଅଲିମ୍ପିକ୍, ୨୦୧୨ରେ ସେ ୬୧ ପଏଣ୍ଟ୍ ସ‌ହ ୨୦ତମ ସ୍ଥାନରେ ଥିଲେ । ୧୬ ନଭେମ୍ବର ୨୦୧୭ରେ ୬୧ମ ଜାତୀୟ ବନ୍ଧୁକଚାଳନା ପ୍ରତିଯୋଗିତାରେ ମହିଳା ଟ୍ରାପ୍ ବିଭାଗରେ ବିଜେତା ଥିଲେ ।